
PARLAMENTUL REPUBLICII MOLDOVA
 
LEGE
pentru modificarea Legii nr. 209/2016 privind deșeurile

Prezenta lege creează cadrul juridic necesar aplicării: 
Directiva (UE) 2025/1892 a Parlamentului European și a Consiliului din 10 septembrie 2025 de modificare a Directivei 2008/98/CE privind deșeurile (Text cu relevanță pentru SEE), publicat în Jurnalul Oficial al Uniunii Europene 2025/1892 din 26 septembrie 2025, CELEX:32025L1892.

Parlamentul adoptă prezenta lege organică.

Art. I. Legea nr. 209/2016 privind deșeurile (Monitorul Oficial al Republicii Moldova, 2023, nr. 113–116, art. 178), cu modificările ulterioare, se modifică după cum urmează:
 
1. Clauza de armonizare va avea următorul cuprins:
,,Prezenta lege transpune: 
• Directiva 2008/98/UE a Parlamentului European și a Consiliului din 19 noiembrie 2008 privind   deșeurile și de abrogare a anumitor directive, publicată în Jurnalul Oficial al Uniunii Europene (JO)  seria L 312 din 22 noiembrie 2008, (CELEX: 32008L0098), astfel cum a fost modificată ultima dată prin Directiva (UE) 2025/1892 a Parlamentului European și a Consiliului din 10 septembrie 2025 de modificare a Directivei 2008/98/CE privind deșeurile, (CELEX: 32025L1892), publicată în Jurnalul Oficial al Uniunii Europene (JO) seria L.1892din data de 26 septembrie 2025;

• Directiva (UE) 2019/904 a Parlamentului European și a Consiliului din 5 iunie 2019 privind reducerea impactului anumitor produse din plastic asupra mediului (Text cu relevanță pentru SEE), publicat în Jurnalul Oficial al Uniunii Europene (JO) seria 
L 155 din 12.6.2019 (CELEX:32019L0904);

• Directiva 1999/31/CE a Consiliului din 26 aprilie 1999 privind depozitele de deșeuri (CELEX: 31999L0031) modificată prin Directiva (UE) 2024/1785 a Parlamentului European și al Comisiei din 24 aprilie 2024, publicată în Jurnalul Oficial al Uniunii Europene (JO) seria L 1785 din 15 iulie 2024;

• Directiva 1987/217/CEE a Consiliului din 19 martie 1987 privind prevenirea poluării mediului cu azbest  (CELEX: 01897L0217) modificată prin Directiva Consiliului  din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu a Parlamentului European și al Comișelului, publicată în Jurnalul Oficial al Uniunii Europene (JO) seria L 377 din 31.12 1991; (articolele 8 și 9)

· Decizia Comisiei din 19 februarie 2001 de stabilire a condițiilor derogatorii pentru ambalajele din sticlă de la nivelul concentrației de metale grele stabilit prin Directiva 94/62/CE privind ambalajele și deșeurile din ambalaje, (CELEX:02001D0171) publicată în Jurnalul Oficial al Uniunii Europene (JO) seria L 125 din 12 mai 2006;

· Decizia Comisiei din 24 martie 2009 de stabilire a condițiilor derogatorii pentru lăzile din plastic și paleții din plastic de la nivelurile de concentrație în metale grele stabilite prin Directiva 94/62/CE a Parlamentului European și a Consiliului privind ambalajele și deșeurile din ambalaje (CELEX:32009D0292), publicată în Jurnalul Oficial al Uniunii Europene (JO) seria L 79/44 din 25 martie 2009.

2. La articolul 1:
2.1. alineatul (2) lit. a) se completează cu textul ,,și dioxidul de carbon captat și transportat în scopul stocării geologice;”
2.2. alineatul (3) se completează cu lit. e) cu următorul cuprins: 
,, e) substanțe destinate utilizării ca materii prime pentru furaje, astfel cum sunt definite la articolul 4 al Cerințelor sanitar-veterinare față de hrana pentru animale, aprobat prin  Hotărârea Guvernului nr. 910/2020 și care nu constau din sau care nu conțin produse secundare animale.”
3. Articolul 2:
3.1. noțiunea 2) bio-deșeuri va avea următorul cuprins:
,, 2) bio-deșeuri - deșeuri biodegradabile provenite din grădini și parcuri, deșeuri alimentare și de bucătărie provenite de la gospodării, birouri, restaurante, depozite angro, cantine, firme de catering sau magazine de vânzare cu amănuntul și deșeuri comparabile provenite din uzinele de prelucrare a produselor alimentare; ,, 
3.2. la noțiunea 4) litera a) tehnici textul ,,potrivit legislației în domeniul expertizei ecologice;”    se exclude;
3.3. la noțiunea 5) colectare cuvântul ,,preliminară,, și textul ,,cu condiția ca stocarea deșeurilor într-o instalație de colectare a deșeurilor să nu depășească o perioadă de 9 luni;” se exclud;
3.4. la noțiunea 7) comerciant de deșeuri” textul ,,şi care acţionează în baza autorizaţiei pentru gestionarea deşeurilor, eliberată de către Agenţia de Mediu conform art.25 alin.(9) pentru comercializarea deşeurilor;” se exclude;
3.5. la noțiunea 13) eliminare se completează cu textul ,, , lista care nu este exhaustivă,,
3.6. la noțiunea 15) gestionarea deșeurilor după  cuvântul ,,valorificare,, se completează cu textul (inclusiv sortarea),,
3.7. noțiunea 156) ,, operator al unui sistem municipal de gestionare a deșeurilo,,r se modifică în ,,operator regional,, care va avea următorul cuprins:
,,156) operator regional – după cum este definit în Legea nr. 178/2025 privind serviciul public de salubrizare;”
3.8.   la noțiunea 182) rambleiere  cuvântul ,,metodă” se substituie cu cuvântul ,,operațiune”;
3.9. noțiunea 24) uleiuri uzate se completează cu cu textul ,, , cum ar fi uleiurile utilizate de la motoarele cu combustie și de la sistemele de transmisie, uleiurile lubrifiante, uleiurile pentru turbine și cele pentru sistemele hidraulice;,,
3.10.  noțiunea 25) valorificare se completează cu textul ,, , lista care nu este exhaustivă,,
3.11.   la noțiunea 27) valorificarea materială a deșeurilor  
3.11.1. cuvântul ,,metodă” se substituie cu cuvântul ,,operațiune”;
3.11.2. textul ,,recuperării de energie,, se substituie cu textul ,, valorificării energetice,,
3.12. Se completează cu următoarele noțiuni:
3.12.1. ,,31) circuit închis - sistem în care deșeurile rezultate dintr-un produs sunt colectate, reciclate și transformate în același tip de produs sau unul echivalent, fără pierderi semnificative de calitate.,,
3.12.2. ,,71) consumator - orice persoană fizică ce acționează în scopuri care nu sunt legate de activitatea sa comercială, economică, meșteșugărească sau liberală;,,
3.12.3. ,, 92) deșeuri alimentare - toate produsele alimentare definite la articolul 2 din Legea nr. 306/2018 privind siguranța alimentelor care au devenit deșeuri;,,

4. Articolul 3 se completează cu aliniatele (7)-(9) cu următorul cuprins:
,,(7) Pentru stimularea aplicării ierarhiei gestionării deșeurilor prevăzute la alin. (1), în cadrul elaborării, aprobării și aplicării legislației, documentelor de politici și actelor normative în domeniul prevenirii generării și gestionării deșeurilor se prevăd, după caz, instrumente economice, financiare, fiscale, tarifare, de planificare și alte măsuri adecvate, orientate spre prevenirea generării deșeurilor, pregătirea pentru reutilizare, reciclare, alte operațiuni de valorificare și descurajarea eliminării deșeurilor.
(8) Instrumentele și măsurile prevăzute la alin. (7) se instituie și se aplică în conformitate cu competențele stabilite prin prezenta lege și prin alte acte normative, inclusiv cele din domeniul fiscal, bugetar, al plăților pentru poluarea mediului, al achizițiilor publice, al responsabilității extinse a producătorului, al serviciilor publice și al finanțării investițiilor în infrastructura de gestionare a deșeurilor.
(9) Exemplele de instrumente economice și de alte măsuri care stimulează aplicarea ierarhiei gestionării deșeurilor sunt prevăzute în anexa nr. 4¹.”

5. Articolul 31 va avea următorul cuprins:
,,Articolul 31  Prevenirea generării deșeurilor 
(1) Prevenirea generării deșeurilor constituie obiectiv prioritar în aplicarea ierarhiei gestionării deșeurilor și se realizează prin măsuri orientate spre reducerea cantității de deșeuri generate, reducerea conținutului de substanțe periculoase în materiale și produse, reducerea proprietăților periculoase ale deșeurilor, creșterea eficienței utilizării resurselor și diminuarea impactului asupra mediului și sănătății populației.
(2) Autoritățile administrației publice  centrale și locale, persoanele fizice și juridice aplică, potrivit competențelor și atribuțiilor stabilite de prezenta lege și de alte acte normative, măsuri de prevenire a generării deșeurilor în cadrul activităților de producție, distribuție, consum, utilizare, reparare, reutilizare, construcție, demolare și gestionare a produselor și materialelor.
(3) Măsurile de prevenire a generării deșeurilor includ, după caz:
a) promovarea și sprijinirea modelelor durabile de consum și producție;
b) încurajarea conceperii, fabricării, plasării pe piață și utilizării produselor eficiente din punctul de vedere al utilizării resurselor, durabile, inclusiv în ceea ce privește durata de viață și evitarea învechirii programate, reparabile, reutilizabile și modernizabile;
c) prevenirea transformării în deșeuri a produselor și componentelor care conțin materii prime critice sau alte materiale valoroase, inclusiv prin reparare, reutilizare, pregătire pentru reutilizare și valorificare
d) încurajarea reutilizării produselor și instituirea sau sprijinirea sistemelor care promovează activitățile de reparare, reutilizare și pregătire pentru reutilizare, în special pentru echipamente electrice și electronice, textile, mobilier, ambalaje, materiale și produse utilizate în construcții;
e) încurajarea, după caz și fără a aduce atingere drepturilor de proprietate intelectuală, a disponibilității pieselor de schimb, manualelor de instrucțiuni, informațiilor tehnice, instrumentelor, echipamentelor sau programelor informatice care permit repararea și reutilizarea produselor, fără compromiterea calității și siguranței acestora;
f) reducerea generării deșeurilor în procesele legate de producția industrială, extracția mineralelor, fabricare, construcții și demolări, luând în considerare cele mai bune tehnici disponibile;
g) promovarea reducerii conținutului de substanțe periculoase în materiale și produse, fără a aduce atingere cerințelor stabilite de Legea nr.277/2018 privind substanțele chimice, și asigurarea disponibilității informațiilor privind substanțele periculoase din articole pentru autoritățile competente, operatorii de tratare a deșeurilor și consumatori în condițiile Legii nr.277/2018 privind substanțele chimice;
h) reducerea generării deșeurilor, în special a deșeurilor care nu pot fi pregătite pentru reutilizare sau reciclate;
i) identificarea produselor care constituie surse principale de deșeuri abandonate în mediu și aplicarea măsurilor corespunzătoare pentru prevenirea și reducerea acestor deșeuri;
j) prevenirea și reducerea generării deșeurilor abandonate în mediul acvatic și în alte componente ale mediului;
k) dezvoltarea și susținerea campaniilor de informare și sensibilizare privind prevenirea generării deșeurilor, consumul durabil, repararea, reutilizarea, prevenirea abandonării deșeurilor și utilizarea eficientă a resurselor.
(4) Persoanele juridice care proiectează, fabrică, importă, distribuie sau plasează pe piață produse contribuie, potrivit specificului activității și cerințelor stabilite prin acte normative speciale, la prevenirea generării deșeurilor prin proiectarea și furnizarea de produse durabile, reparabile, reutilizabile, modernizabile, reciclabile sau valorificabile, precum și prin reducerea conținutului de substanțe periculoase în produse și materiale.
(5) În cazul în care prevenirea generării deșeurilor nu este posibilă, persoanele fizice și juridice asigură, colectarea separată a deșeurilor în scopul pregătirii pentru reutilizare, reciclarea sau alte operațiuni de valorificare a deșeurilor, cu respectarea ierarhiei gestionării deșeurilor și a cerințelor privind protecția mediului și sănătății populației.
(6) Măsurile prevăzute la prezentul articol se prioritizează și  se detaliază prin programele de prevenire a generării deșeurilor prevăzute la art. 36 și prin Programul național pentru gestionarea deșeurilor. se monitorizează și se evaluează 
(7) Autoritatea administrației publice centrale în domeniul mediului, prin intermediul autorităților și instituțiilor competente, monitorizează și evaluează punerea în aplicare a măsurilor de prevenire a generării deșeurilor, utilizând indicatori și obiective calitative sau cantitative corespunzătoare, inclusiv indicatori referitori la cantitatea de deșeuri generate, evoluția acesteia și eficiența măsurilor de prevenire aplicate.
(8) Punerea în aplicare a măsurilor privind reutilizarea produselor se monitorizează și se evaluează prin măsurarea gradului de reutilizare, în baza unei metodologii aprobate de Guvern, care stabilește indicatorii, categoriile de produse relevante, modul de colectare și verificare a datelor, precum și cerințele de raportare. 
(9) Datele rezultate din monitorizarea prevăzută la alin. (7) și (8) se utilizează pentru evaluarea progreselor înregistrate în prevenirea generării deșeurilor, revizuirea programelor de prevenire a generării deșeurilor, stabilirea sau actualizarea obiectivelor naționale și elaborarea rapoartelor privind gestionarea deșeurilor”

6. Se completează cu articolul 32 cu următorul cuprins:
,, Articolul  32. Prevenirea generării deșeurilor alimentare
(1) Prevenirea generării deșeurilor alimentare se realizează de-a lungul întregului lanț alimentar, inclusiv în producția primară, prelucrare și fabricare, comerțul cu amănuntul și alte forme de distribuție a alimentelor, restaurante și servicii de alimentație, precum și în gospodării, cu respectarea ierarhiei gestionării deșeurilor și a legislației privind siguranța alimentelor, prevenirea pierderii și risipei alimentare și protecția sănătății populației.
(2) Autoritățile administrației publice  centrale și locale, operatorii din domeniul alimentar, definiți conform Legii nr. 299/2022 privind prevenirea pierderii și risipii alimentare, organizațiile beneficiare, operatorii economici implicați în lanțul alimentar și alte entități relevante contribuie, proporțional cu rolul, capacitatea și responsabilitățile acestora, la prevenirea și reducerea generării deșeurilor alimentare, evitându-se impunerea unor sarcini disproporționate asupra întreprinderilor mici și mijlocii.
(3) Măsurile de prevenire și reducere a generării deșeurilor alimentare includ, după caz:
a) dezvoltarea și sprijinirea măsurilor de schimbare a comportamentului și a campaniilor de informare și sensibilizare privind prevenirea pierderilor și risipei alimentare;
b) identificarea și abordarea ineficiențelor în funcționarea lanțului alimentar și sprijinirea cooperării între actorii implicați, inclusiv prin mecanisme care asigură distribuirea echitabilă a costurilor și beneficiilor măsurilor de prevenire;
c) prevenirea practicilor comerciale sau operaționale care contribuie la generarea deșeurilor alimentare;
d) încurajarea donării alimentelor și a altor forme de redistribuire pentru consum uman, acordând prioritate consumului uman față de utilizarea alimentelor ca hrană pentru animale sau față de prelucrarea ulterioară în produse nealimentare;
e) sprijinirea formării profesionale, dezvoltării competențelor și accesului la oportunități de finanțare pentru măsurile de prevenire a deșeurilor alimentare, în special pentru întreprinderile mici și mijlocii și entitățile din sectorul economiei sociale;
f) încurajarea inovării și a soluțiilor tehnologice care contribuie la prevenirea și reducerea generării deșeurilor alimentare;
g) îmbunătățirea gestionării stocurilor, planificării aprovizionării, depozitării, transportului, etichetării, comercializării și redistribuirii alimentelor, în condițiile legislației aplicabile.
(4) Operatorii economici identificați, potrivit criteriilor stabilite de Ministerul Mediului, ca având un rol major în prevenirea sau generarea deșeurilor alimentare propun, după consultarea organizațiilor beneficiare și a altor organizații de redistribuire a alimentelor, acorduri de donație pentru alimentele nevândute care sunt sigure pentru consum uman, în condițiile Legii nr. 299/2022 privind prevenirea pierderii și risipei de alimente. Acordurile de donație se realizează în condiții care să faciliteze donarea la costuri rezonabile pentru operatorii economici.
(5) Până la 31 decembrie 2030, se stabilesc următoarele obiective naționale de reducere a generării deșeurilor alimentare:
a) reducerea cu cel puțin 10% a generării deșeurilor alimentare în etapa de prelucrare și producție, comparativ cu cantitatea de deșeuri alimentare generată ca medie anuală în perioada 2025–2026;
b) reducerea cu cel puțin 30% a generării deșeurilor alimentare pe cap de locuitor, în comerțul cu amănuntul și în alte forme de distribuție a alimentelor, în restaurante și servicii de alimentație, precum și în gospodării, comparativ cu cantitatea de deșeuri alimentare generată ca medie anuală în perioada 2025–2026.
(6) Monitorizarea și evaluarea progresului în atingerea obiectivelor prevăzute la alin. (5) se realizează de către Ministerul Mediului, prin intermediul Agenției de Mediu, pe baza metodologiei de măsurare a nivelurilor de deșeuri alimentare aprobate de Ministerul Mediului, a datelor raportate în Sistemul informațional automatizat „Managementul deșeurilor” și a altor date oficiale relevante. Metodologia asigură uniformitatea, comparabilitatea și calitatea datelor raportate.
(7) Operatorii din domeniul alimentar și organizațiile beneficiare, definite conform Legii nr. 299/2022 privind prevenirea pierderii și risipei de alimente, țin evidența cronologică a cantităților de alimente donate, recepționate, redistribuite sau devenite improprii consumului uman și raportează anual aceste date Agenției de Mediu prin intermediul Sistemului informațional automatizat „Managementul deșeurilor”, în modul stabilit de Guvern.
(8) Datele prevăzute la alin. (6) și (7) sunt utilizate pentru monitorizarea trasabilității resurselor alimentare, evaluarea progresului în reducerea pierderilor și deșeurilor alimentare, fundamentarea politicilor publice și actualizarea măsurilor de prevenire a generării deșeurilor alimentare.
(9) Materialul biodegradabil rezultat din activitățile persoanelor fizice sau juridice poate fi compostat la locul generării, ca măsură de prevenire a generării deșeurilor, compostul obținut este utilizat în activitățile proprii ale generatorului, iar procesul de compostare nu pune în pericol mediul sau sănătatea populației.
(10) Persoanele fizice și juridice care realizează compostarea prevăzută la alin. (9) gestionează procesul astfel încât să asigure descompunerea aerobă a materiei organice, cu prevenirea formării mirosurilor, emisiilor necontrolate și a altor riscuri pentru mediu sau sănătatea populației. Compostarea materialului biologic de origine animală se efectuează numai în instalații autorizate conform art. 25 și cu respectarea cerințelor privind subprodusele de origine animală și produsele derivate care nu sunt destinate consumului uman.
(11) Materialul biodegradabil care a devenit deșeu, compostul care nu este utilizat în activitățile proprii ale generatorului, precum și deșeurile rezultate din procesul de compostare se gestionează potrivit prezentei legi și actelor normative privind gestionarea biodeșeurilor.”

7. Articolul 5:
7.1. la lin. (3) cuvântul ,,Guvern,, se substituie cu textul ,,Ministerul Mediului,,
7.2. se completează cu aliniatele (5)-(7) cu următorul cuprins:
,,  (5) În scopul promovării economiei circulare și al creșterii eficienței folosirii resurselor, se încurajează modelele de producție prin care o substanță sau un obiect rezultat dintr-un proces industrial este utilizat direct de o altă unitate sau întreprindere ca materie primă, înlocuind astfel utilizarea resurselor primare și reducând efectele generale ale folosirii acestora. În dezvoltarea criteriilor detaliate privind subprodusele, Ministerul Mediului acordă prioritate practicilor repetabile de simbioză industrială, facilitând o utilizare prudentă și rațională a resurselor naturale.
(6) În scopul digitalizării proceselor de identificare a resurselor și asigurării trasabilității subproduselor, Agenția de Mediu dezvoltă și gestionează în cadrul SIA MD un modul dedicat, sub formă de Bursă de resurse (subproduse și materii prime secundare). Bursa de resurse constituie o platformă de evidență a ofertelor și cererilor de resurse disponibile la nivel local și național, facilitând circuitul economic al acestora fără ca ele să mai intre sub regimul juridic al deșeurilor.
(7) Operatorii economici care utilizează sisteme de simbioză industrială sunt obligați să raporteze în SIA MD (conturul Bursa de resurse) datele privind cantitățile și natura suproduselor, asigurând astfel dovada conformității cu condițiile de siguranță și conformitate,  prevăzute la alin. (1). Informațiile din Bursa de resurse sunt accesibile publicului și altor autorități, susținând tranziția către o economie circulară prin înlocuirea materiilor prime primare cu materii prime secundare.”

8. Articolul 6:
8.1.  la aliniatul (3) după textul ,,54,” se completează cu textul ,,591,”
8.2. aliniatul (31):
8.2.1.  se completează cu litera a1) cu următorul cuprins:
,,a1) deșeurileî  permise  ca material de intrare în procesul de valorificare;”
8.2.2. la lit. b) cuvântul ,,valorificare ”se substituie cu cuvântul ,,tratare”
8.2.3. se completează cu litera d) și e) cu următorul cuprins:
,,d) cerințe pentru sistemele de gestionare pentru a demonstra conformitatea cu criteriile de încetare a statutului de deșeu, inclusiv pentru controlul calității și auto-monitorizare, precum și pentru acreditare, dacă este cazul; .
e) cerințe privind declarația de conformitate pentru substanța sau obiectul rezultat.”

9.  La articolul 7 aliniatul (11) după textul ,,sau nepericuloase” se completează cu textul ,, și, dacă este cazul, valorile limită de concentrație a substanțelor periculoase,”.

10.  La articolul 9 litera c) textul ,,expertiza ecologică de stat” se substituie cu textul ,,evaluării biodiversității;”

11.   Articolul 10:
11.1. la aliniatul (1):
11.1.1 litera i) textul ,,efectuează expertiza ecologică de stat a proiectelor de documente de politici, a actelor normative” se substituie cu textul ,,coordonează procedura de evaluare strategică de mediu la nivel local pentru documentele de politici publice și planificare de nivel local elaborate”.
11.1.2. litera j) se completează cu textul ,, de preluare și, în cazurile prevăzute de lege, pentru activitățile aferente gestionării deșeurilor provenite de la nave”.
11.1.3.  se completează cu  litera n) cu următorul cuprins:
,, n) colectează, validează, consolidează și verifică, prin intermediul Sistemului informațional automatizat „Managementul deșeurilor”, datele raportate potrivit art. 11 alin. (1) lit. g), art. 12, art. 26 lit. c), art. 28 alin. (2), art. 32 și art. 33, elaborează seturile naționale de date și rapoartele privind verificarea calității datelor în domeniul gestionării deșeurilor și le transmite Ministerului Mediului.”

11.2. La aliniatul (2) litera c) se exclude.

12. Articolul 11:
12.1.  la aliniatul (1) lit.g) după cuvântul ,,operatorilor,, se completează cu  cuvântul ,,regionali,,
12.2. la aliniatul (2) 
12.1.1.  lit. c) textul ,,Călărași, Cocieri” se substituie cu ,,Criuleni”
12.1.2.  lit. d) textul ,,Criuleni” se substituie cu ,,Călărași”
12.2. la aliniatul (6) după cuvântul ,,operatorul,, se completează cu textul    ,, regional al,,
12.3. la aliniatul (8) după textul ,,unui centru” se completează cu textul ,,cu aport voluntar” și ulterior după text.

13. Articolul 12:
13.1. la aliniatul (1) după textul ,,alin. (14)” se completează cu textul ,, , (141) și (142) ”
13.2. aliniatul (11) se exclude.
13.3. aliniatul (2): 
13.4. se completează cu lit. d) cu următorul cuprins:
,,d) prin achitarea unei taxe pe produs, ca formă de îndeplinire a obligațiilor financiare aferente responsabilității extinse a producătorului, pentru produsele stabilite la alin. (141) și (142) cu respectarea prevederilor alin. (19).”
13.5. aliniatul (4) se completează cu textul ,,Măsurile țin cont de impactul produselor pe tot parcursul ciclului lor de viață, de ierarhia deșeurilor și, după caz, de potențialul de reciclare multiplă.”
13.6. aliniatul (6) și (7) va avea următorul cuprins:
,,(6) Distribuitorii de produse supuse reglementărilor de responsabilitate extinsă a producătorului sunt obligați:
a) să comercializeze produsele producătorilor înregistrați  în Lista producătorilor de produse supuse reglementărilor de responsabilitate extinsă a producătorului, deținută de Agenția de Mediu;
b) să asigure cu informații  consumatorul despre posibilitatea de predare gratuită a produsului plasat pe piață, atunci când vor deveni deșeu.”,
(7) Producătorii de produse supuse reglementărilor de responsabilitate extinsă a producătorului care  își onorează în mod individual obligațiile stipulate în acest articol, prezintă Agenției de Mediu, pentru aprobare, planul operațional care asigură preluare gratuită, colectare separată și predarea unui operator autorizat pentru tratare, a produselor ce au devenit deșeuri.”
13.7. la aliniatul (9) cuvântul ,,întroduse” se substituie cu cuvântul ,,plasate”;
13.8. aliniatul (11) se completează cu textul ,, Resursa informațională este astfel concepută încât datele să fie ușor accesibile, disponibile publicului gratuit, să poată fi citite automat, sortate și căutate, respectând în același timp confidențialitatea informațiilor sensibile din punct de vedere comercial.”
13.9. se completează cu aliniatele (141) și (142) cu următorul cuprins:
,,(141) Pentru categoriile de produse, enumerate în secțiunea I Partea E din anexa nr. 51, responsabilitatea extinsă a producătorului include obligații financiare suplimentare, realizate prin achitarea unei taxe pe produs, destinată exclusiv acoperirii costurilor specifice prevăzute obligațiilor prevăzute la art. 605, fără a aduce atingere obligațiilor producătorilor de a organiza sau de a participa la sisteme individuale sau colective, potrivit alin. (2).
(14²) Pentru categoriile de produse incluse în secțiunile II și III din Partea E din anexa nr. 51, responsabilitatea extinsă a producătorului se realizează prin achitarea unei taxe pe produs, destinată exclusiv acoperirii costurilor specifice prevăzute obligațiilor prevăzute la art. 605.
Taxa pe produs prevăzută la prezentul alineat este destinată exclusiv acoperirii costurilor specifice aferente prevenirii generării deșeurilor, măsurilor de sensibilizare și informare, curățării mediului și gestionării deșeurilor abandonate, fără a aduce atingere obligațiilor privind gestionarea deșeurilor de ambalaje.”
13.10. la aliniatul (15) după textul ,,alin. (14)” se completează cu textul ,, , (141) și (142)”.
13.11. la aliniatul (16):
13.11.1. după textul ,,alin. (14)” se completează cu textul ,, , (141) și (142)”.
13.11.2. după textul ,, alin.(5) lit.c),” se completează cu textul ,,și alin. (19) lit. b) ” 
13.12. se completează cu aliniatul (19) cu următorul cuprins:
,,(19) În cazul îndeplinirii responsabilității extinse a producătorului prin achitarea taxei pe produs, se aplică prevederile alin. (1), (1¹), (2), (3), (4) (10)-(13), (141 ),  (142 ), (15), (18)  din prezentul articol, fără a aduce atingere obligațiilor generale prevăzute de prezenta lege și de actele normative de aplicare pentru fluxurile respective de produse, iar producătorii sunt obligați :
a) să asigure respectarea cerințelor generale prevăzute de prezenta lege și de actele normative de aplicare pentru fluxurile respective de produse, inclusiv a cerințelor specifice de gestionare a anumitor categorii  de produse stabilite prin art. 605 pentru produsele din plastic de unică folosință;
b) să se înregistreze în Lista producătorilor de produse supuse reglementărilor de responsabilitate extinsă a producătorului, deţinută de Agenția de Mediu, în condițiile stabilite prin actele normative adoptate în temeiul alin. (15);
c) să asigure evidența cantităților de produse plasate pe piață pentru o perioadă de cel puțin 5 ani și să raporteze anual Agenției de Mediu datele privind produsele plasate pe piață, în formatul și termenele, prin actele normative adoptate în temeiul alin. (15), aprobate de Guvern;
d) să achite taxa pe produs care să acopere costurile de gestionare a deșeurilor generate  după consumul produselor respective, în condițiile stabilite prin Legea privind plățile și taxele de mediu;
e) să contribuie la implementarea măsurilor de informare, educare și sensibilizare a consumatorilor privind prevenirea generării deșeurilor, utilizarea alternativelor, colectarea separată și impactul asupra mediului al produselor respective;
f) să respecte prevederile actelor normative  privind gestionarea categoriilor de produse prevăzute la alin. (141 ),  (142) , aprobate de Guvern.”

14.  Articolul 121  se completează cu aliniatele (10) - (12) cu următorul cuprins:
,, (10) În cazul în care obligațiile de responsabilitate extinsă a producătorului sunt îndeplinite, pentru același flux de produse, de mai multe sisteme colective, supravegherea punerii în aplicare a acestor obligații se exercită de un organism de supraveghere a responsabilității extinse a producătorului, independent de interesele private ale producătorilor, sistemelor colective, operatorilor de gestionare a deșeurilor și ale altor entități economice participante în cadrul sistemelor colective.
(11) Organismul de supraveghere a responsabilității  extinse a producătorului verifică îndeplinirea țintelor de colectare, reutilizare, reciclare și valorificare, corectitudinea datelor raportate, acoperirea geografică și materială, modul de calcul și utilizare a contribuțiilor financiare, costurile necesare suportate din contribuțiile producătorilor, respectarea obligațiilor față de autoritățile administrației publice locale și operatorii autorizați, precum și transparența activității sistemelor colective.
(12) Activitatea organismului de supraveghere responsabilității  extinse a producătorului se finanțează din plăți de supraveghere achitate de sistemele colective și de producătorii care implementează individual obligațiile responsabilității  extinse a producătorului, în modul stabilit de Guvern. Plata de supraveghere se utilizează exclusiv pentru exercitarea atribuțiilor de supraveghere, monitorizare, verificare, audit și publicare a informațiilor privind implementarea  responsabilității  extinse a producătorului.”

15. Articolul 122 :
15.1. se modifică titlul articolului care va avea următorul cuprins: 
,, Articolul 122. Colectarea și stocarea deșeurilor,,
15.2. aliniatele (1) și (2) vor avea următorul cuprins:
,,(1) Operatorul poate desfășura activitatea de colectare și stocare preliminară a deșeurilor în vederea transmiterii  către o instalație de tratare doar în condițiile în care instalația:
a) este situată pe un teren, destinat construcțiilor și amenajărilor, construit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor;
b) este  autorizată  conform prevederilor art. 25, respectă cerințele prevăzute în autorizație și  este  parte a procesului de tratare. Stocarea deșeurilor nepericuloase la locul unde sunt generate  în așteptarea colectării nu necesită autorizare, în temeiul și cu respectarea condițiilor art. 27.
c) respectă condițiile tehnice de funcționare care să asigure protecția mediului și a sănătății populației.
(2) Operatorul în procesul de  colectarea  și stocarea preliminară are obligația:
a) să  asigure colectarea și stocarea separată a deșeurilor, să nu abandoneze deșeurile;
b) să respecte regimul de colectare a deșeurilor iar perioada necesară transportării acestora de la locul generării până la locul de stocare sau  la o instalație de tratare a deșeurilor să nu depășească 48 de ore, cu excepția deșeurilor rezultate din activitatea medicală sau veterinară ori al altor deșeuri biologice – până la maximum 24 de ore.
15.3. la aliniatul (3) după cuvântul ,, colectare,, se completează cu textul ,,și stocare preliminară,,
15.4. se completează cu aliniatul (61) cu următorul cuprins:
 ,,(61) Operatorul poate desfășura activitatea de colectare  și stocare prealabilă a deșeurilor nepericuloase doar  în vederea tratării într-o instalație proprie sau transmiterii în bază de contract către operatori autorizați.”

16. Articolul 123 aliniatul (1)  lit. a) va avea următorul cuprins:
,, a) este situată pe un teren, destinat construcțiilor și amenajărilorconstruit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor;”

17.   Articolul 13  va avea următorul cuprins:
,, (1) Producătorii inițiali de deșeuri, deținătorii de deșeuri și operatorii autorizați care desfășoară operațiuni de valorificare au obligația să asigure că deșeurile sunt colectate separat și nu se amestecă cu alte deșeuri sau materiale cu proprietăți diferite, sunt pregătite pentru reutilizare, reciclate sau supuse altor operațiuni de valorificare, cu respectarea ierarhiei gestionării deșeurilor prevăzute la art. 3 alin. (1)–(3), a cerințelor privind protecția mediului și sănătății populației prevăzute la art. 4 și a condițiilor stabilite prin autorizațiile emise conform prezentei legi.
(11) Operatorul poate desfășura activitatea de valorificare a deșeurilor numai în cazul în care instalația fixă sau mobilă îndeplinește cumulativ următoarele condiții:
a) este situată pe un teren, destinat construcțiilor și amenajărilor, construit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor, precum și este supusă recepției finale sau este o instalație mobilă de valorificare a deșeurilor;
b) este autorizată pentru operațiunile de  valorificarea deșeurilor, conform prevederilor  art.25 respectă cerințele prevăzute în autorizație; și
c) respectă condițiile tehnice de funcționare, care să asigure protecția mediului și a sănătății populației.
(2) Pentru asigurarea unui grad înalt de valorificare, producătorii inițiali de deșeuri și deținătorii de deșeuri sunt obligați să colecteze separat cel puțin următoarele categorii de deșeuri: hârtie, materiale plastice, sticlă, metale, textile și deșeuri biologice.
(3) Valorificarea deșeurilor într-o instalație de reciclare/recuperare conform operațiunilor prevăzute în anexa nr.2, cu excepția operațiunilor R12 și R13, va avea ca rezultat deșeuri care pot fi materie primă secundară, care devin parte componentă a solului sau se transformă în energie. În aceste condiții, operatorul poate solicita aplicarea prevederilor art.6 privind încetarea statutului de deșeu.
(4) Operatorii instalațiilor autorizate care valorifică deșeurile au următoarele obligații:
a) să asigure, în cazul în care acest lucru este necesar pentru facilitarea sau îmbunătățirea valorificării, îndepărtarea și separarea, înainte sau în timpul operațiunii de valorificare, a substanțelor periculoase, a amestecurilor și a componentelor provenite din deșeuri periculoase, în vederea tratării acestora cu respectarea art. 3 și art. 4
b) să evite formarea de stocuri de deșeuri care urmează să fie valorificate, precum și de produse rezultate în urma valorificării care ar putea genera poluarea mediului sau care ar prezenta riscuri asupra sănătății populației;
c) să folosească cele mai bune tehnici disponibile în domeniul valorificării deșeurilor;
d) să îndeplinească cerințele minime de valorificare  a deșeurilor rezultate în urma utilizării produselor menționate la art.12 alin.(14) , stabilite de Guvern.
(6) În scopul facilitării sau îmbunătățirii valorificării, deșeurile sunt păstrate separat, în cazul în care acest lucru este posibil din punct de vedere tehnic, economic și al protecției mediului, și nu se amestecă cu alte deșeuri sau materiale cu proprietăți diferite, cu excepția cazurilor în care se aplică derogările prevăzute la alin. (6¹).
(6¹) Prin derogare de la alin. (6), pentru anumite tipuri de deșeuri poate fi permisă colectarea împreună cu alte deșeuri sau materiale numai dacă este îndeplinită cel puțin una dintre următoarele condiții:
a) colectarea împreună nu afectează potențialul deșeurilor de a fi supuse pregătirii pentru reutilizare, reciclării sau altor operațiuni de valorificare în conformitate cu art. 3, iar operațiunile respective produc un rezultat de o calitate comparabilă cu cea obținută în urma colectării separate;
b) colectarea separată nu produce rezultatul optim din punctul de vedere al protecției mediului, ținând seama de impactul global asupra mediului al gestionării fluxurilor corespunzătoare de deșeuri;
c) colectarea separată nu este fezabilă din punct de vedere tehnic, având în vedere bunele practici aplicate în colectarea deșeurilor;
d) colectarea separată ar presupune costuri economice disproporționate, ținând seama de costurile generate de impactul negativ asupra sănătății populației și mediului al colectării și tratării deșeurilor mixte, de potențialul îmbunătățirii eficienței colectării și tratării deșeurilor, de veniturile provenite din vânzarea materiilor prime secundare, precum și de aplicarea principiului „poluatorul plătește” și a responsabilității extinse a producătorului.
(6²) Derogările prevăzute la alin. (6¹) se acordă de către Agenția de Mediu, la etapa de eliberare a autorizației, numai în baza unei justificări tehnice, economice și de mediu, care demonstrează îndeplinirea cel puțin a uneia dintre condițiile prevăzute la alin. (6¹). Justificarea include, după caz, date privind cantitățile și tipurile de deșeuri vizate, infrastructura disponibilă pentru colectarea separată, impactul asupra pregătirii pentru reutilizare, reciclării și altor operațiuni de valorificare, costurile colectării separate și ale tratării deșeurilor mixte, veniturile estimate din valorificarea materiilor prime secundare, precum și impactul asupra mediului și sănătății populației. Derogările se reexaminează periodic, ținând cont de bunele practici aplicate în colectarea separată a deșeurilor și de evoluțiile tehnice, economice și de mediu în domeniul gestionării deșeurilor.
(7) Deșeurile municipale colectate separat, în scopul pregătirii  pentru reutilizare sau reciclare, în special hârtia, materialele plastice, sticla, metalele, textilele și deșeurile biologice, nu se incinerează și nu pot fi predate spre incinerare într-o instalație de recuperare a energiei din deșeuri, cu excepția deșeurilor generate în timpul prelucrării lor, a căror putere calorică în substanța uscată este mai mare de 6,5 MJ/kg, asigurându-se că incinerarea deșeurilor astfel generate într-o instalație de valorificare energetică a deșeurilor aduce cel mai bun rezultat din punctul de vedere al protecției mediului în conformitate cu ierarhia gestionării deșeurilor.,,
18. Articolul 14 :
18.1. se modifică titlul articolului care va avea următorul cuprins: 
,, Articolul 14. Pregătirea pentru reutilizarea și reciclarea deșeurilor”
18.2. articolul 14 va avea următorul cuprins:
,, (1) În vederea asigurării unui nivel înalt de eficiență a utilizării resurselor, a tranziției către economia circulară și a respectării ierarhiei gestionării deșeurilor prevăzute la art. 3, autoritățile administrației publice centrale și locale, producătorii de deșeuri, deținătorii de deșeuri, operatorii autorizați,  sistemele de responsabilitate extinsă a producătorului și alte entități responsabile, potrivit competențelor și obligațiilor stabilite de lege, adoptă și aplică măsuri pentru promovarea pregătirii pentru reutilizare, reciclării de înaltă calitate și valorificării materiale a deșeurilor.
(2) Măsurile prevăzute la alin. (1) includ, după caz:
a) încurajarea instituirii și sprijinirea rețelelor de pregătire pentru reutilizare și de reparare;
b) facilitarea, atunci când acest lucru este compatibil cu gestionarea corespunzătoare a deșeurilor, a accesului rețelelor prevăzute la lit. a) la deșeurile deținute de sistemele sau instalațiile de colectare, care pot fi pregătite pentru reutilizare, dar care nu sunt destinate pregătirii pentru reutilizare de către aceste sisteme sau instalații;
c) promovarea utilizării instrumentelor economice, a criteriilor aplicabile achizițiilor publice, a obiectivelor cantitative și a altor măsuri pentru pregătirea pentru reutilizare și reciclare;
d) promovarea reciclării de înaltă calitate prin instituirea și dezvoltarea sistemelor de colectare separată a deșeurilor, cu respectarea art. 13 alin. (6)–(6²);
e) asigurarea infrastructurii necesare pentru colectarea separată a deșeurilor, inclusiv a unei acoperiri materiale și teritoriale adecvate a punctelor de colectare separată, în funcție de densitatea populației, tipurile de deșeuri generate și necesitatea atingerii țintelor prevăzute la alin. (4);
f) promovarea demolărilor selective pentru a permite îndepărtarea și manipularea în condiții de siguranță a substanțelor periculoase și pentru a facilita pregătirea pentru reutilizare și reciclarea de înaltă calitate prin separarea selectivă a materialelor;
g) instituirea și dezvoltarea sistemelor de sortare pentru deșeurile provenite din activități de construcție și demolare, cel puțin pentru lemn, materiale minerale, inclusiv beton, cărămidă, gresie, ceramică și piatră, metal, sticlă, materiale plastice și ghips;
h) prevenirea incinerării sau coincinerării deșeurilor colectate separat pentru pregătire pentru reutilizare și reciclare, cu excepția deșeurilor rezultate din operațiuni ulterioare de tratare a deșeurilor colectate separat, pentru care incinerarea sau coincinerarea asigură cel mai bun rezultat de mediu, cu respectarea ierarhiei gestionării deșeurilor.
(3) Colectarea separată se asigură cel puțin pentru fracția deșeurilor reciclabile  (hârtie, metale, materiale plastice), sticlă și textile, cu respectarea art. 13 și a actelor normative aplicabile. Deșeurile colectate separat nu se amestecă cu alte deșeuri sau materiale cu proprietăți diferite, cu excepția cazurilor în care derogarea este justificată potrivit condițiilor stabilite de lege și de actele normative aprobate de Guvern și nu afectează reciclarea de înaltă calitate.
(4) Calendarul național tranzitoriu de realizare a obiectivelor politicii de stat în domeniul pregătirii pentru reutilizare, reciclării și valorificării materiale a deșeurilor stabilește următoarele obiective:
a) până în 2030 - pregătirea pentru reutilizare și reciclarea deșeurilor, cum ar fi cel puțin hârtia, metalele, materialele plastice și sticla provenite din gospodării și, după caz, din alte surse, în măsura în care aceste fluxuri de deșeuri sunt similare deșeurilor provenite din gospodării, se mărește la un nivel minim de 50% din masa totală;
b) până în 2035 - pregătirea pentru reutilizare, reciclarea și alte operațiuni de valorificare materială, inclusiv operațiunile de rambleiere care utilizează deșeuri pentru a înlocui alte materiale, a deșeurilor nepericuloase provenite din activități de construcție și demolare, cu excepția materialelor geologice naturale definite la codul 17 05 04 din Lista deșeurilor, se mărește la un nivel minim de 70% din masă;
c) până în 2035- pregătirea pentru reutilizare și reciclarea deșeurilor municipale se mărește la un nivel minim de 55% din greutate;
d) până în 2040 - pregătirea pentru reutilizare și reciclarea deșeurilor municipale se mărește la un nivel minim de 60% din greutate;
e) până în 2045 - pregătirea pentru reutilizare și reciclarea deșeurilor municipale se mărește la un nivel minim de 65% din greutate.
(5) Deșeurile utilizate pentru rambleiere potrivit alin. (4) lit. b) substituie materiale care nu sunt deșeuri, corespund scopului pentru care sunt utilizate și sunt limitate la cantitatea strict necesară pentru atingerea acestui scop. Pentru rambleiere sunt utilizate numai deșeurile care corespund din punct de vedere tehnic pentru o astfel de operațiune și a căror utilizare nu pune în pericol mediul sau sănătatea populației. Este interzisă diluarea sau amestecarea deșeurilor în scopul îndeplinirii cerințelor aplicabile operațiunilor de rambleiere. Deșeurile utilizate pentru rambleiere nu se iau în calcul la atingerea țintelor privind pregătirea pentru reutilizare și reciclarea deșeurilor municipale prevăzute la alin. (4) lit. c)–e).
(6) Programul național pentru gestionarea deșeurilor, programele regionale și programele locale, după caz, includ măsuri pentru atingerea țintelor prevăzute la alin. (4), inclusiv privind dezvoltarea infrastructurii de colectare separată, acoperirea materială și teritorială a punctelor de colectare separată, dezvoltarea capacităților de sortare, pregătire pentru reutilizare, reciclare și valorificare materială, promovarea demolărilor selective, aplicarea instrumentelor economice și implicarea sistemelor de responsabilitate extinsă a producătorului.
(7) Autoritățile administrației publice centrale și locale, producătorii de deșeuri, deținătorii de deșeuri, operatorii autorizați și sistemele de responsabilitate extinsă a producătorului contribuie, potrivit competențelor și obligațiilor stabilite de lege, la organizarea, finanțarea, operarea și extinderea sistemelor de colectare separată, pregătire pentru reutilizare, reciclare și valorificare materială.
(8) Ministerul Mediului, în colaborare cu autoritățile și instituțiile implicate în gestionarea deșeurilor, monitorizează anual progresul în atingerea țintelor prevăzute la alin. (4), pe baza datelor raportate în SIA MD și a altor date oficiale disponibile.
(9) La fiecare trei ani, Ministerul Mediului prezintă Guvernului un raport privind stadiul îndeplinirii țintelor prevăzute la alin. (4). În cazul constatării riscului de neîndeplinire sau al neîndeplinirii țintelor, raportul include cauzele, fluxurile de deșeuri afectate, măsurile corective propuse, termenele de realizare, autoritățile și entitățile responsabile, precum și necesarul estimativ de finanțare.
(10) Metodologia de calculare a gradului de îndeplinire a țintelor prevăzute la alin. (4), inclusiv regulile privind deșeurile pregătite pentru reutilizare, reciclate, valorificate material, rambleiate sau exportate pentru tratare, se aprobă de Ministerul Mediului  cu respectarea următoarelor principii:
a) deșeurile se consideră reciclate numai în măsura în care intră efectiv într-o operațiune de reciclare sau au încetat să mai fie deșeuri ca urmare a pregătirii pentru reutilizare ori reciclării;
b) cantitățile eliminate, incinerate, coincinerate, pierdute tehnologic sau rezultate ca refuzuri de sortare nu se includ în cantitățile reciclate;
c) deșeurile exportate se includ în calculul țintelor numai dacă există documente verificabile care confirmă că acestea au fost tratate efectiv prin pregătire pentru reutilizare, reciclare sau valorificare materială în condiții echivalente cerințelor naționale și internaționale aplicabile;
d) bio-deșeurile municipale tratate prin compostare sau digestie anaerobă se includ în calculul cantităților reciclate numai dacă au fost colectate separat sau separate și reciclate la sursă, potrivit cerințelor stabilite de Ministerul Mediului;
e) deșeurile utilizate pentru rambleiere se contabilizează separat de deșeurile reciclate.
(11) Condițiile de acces al rețelelor de pregătire pentru reutilizare și de reparare la deșeurile rețelelor prevăzute la lit. a), alin. (2) deținute de sistemele de responsabilitate extinsă a producătorului, centrele municipale de colectare, operatorii autorizați sau alte entități care dețin deșeuri ce pot fi pregătite pentru reutilizare, criteriile de selectare a deșeurilor apte pentru pregătire pentru reutilizare, cerințele de trasabilitate, siguranță și raportare, precum și cazurile de refuz justificat se stabilesc prin regulament aprobat de Guvern.”

19. Se completează cu Articolul 141 care va avea următorul cuprins:
,, Articolul 141 Reguli pentru calcularea îndeplinirii obiectivelor
(1) Pentru calcularea gradului de îndeplinire a obiectivelor privind pregătirea pentru reutilizare și reciclare a deșeurilor municipale prevăzute la art. 14, se determină, pentru fiecare an calendaristic, greutatea deșeurilor municipale generate și greutatea deșeurilor municipale pregătite pentru reutilizare sau reciclate.
(2) Greutatea deșeurilor municipale pregătite pentru reutilizare se calculează ca greutatea produselor sau a componentelor produselor care au devenit deșeuri municipale și care au fost supuse tuturor operațiunilor necesare de verificare, curățare sau reparare, astfel încât să poată fi reutilizate fără nicio operațiune suplimentară de sortare sau pretratare.
(3) Greutatea deșeurilor municipale reciclate se calculează ca greutatea deșeurilor care, după ce au fost supuse tuturor operațiunilor necesare de verificare, sortare și altor operațiuni preliminare pentru eliminarea materialelor care nu sunt vizate de reprelucrarea ulterioară și pentru asigurarea unei reciclări de înaltă calitate, intră în operațiunea de reciclare în cadrul căreia deșeurile sunt reprelucrate în produse, materiale sau substanțe.
(4) Greutatea deșeurilor municipale reciclate se măsoară în momentul în care deșeurile intră în operațiunea de reciclare.
(5) Prin derogare de la alin. (4), cantitatea deșeurilor municipale reciclate poate fi măsurată la finalul unei operațiuni de sortare, numai dacă sunt îndeplinite cumulativ următoarele condiții:
a) deșeurile rezultate în urma sortării sunt reciclate ulterior;
b) greutatea materialelor sau a substanțelor care sunt eliminate prin operațiuni ulterioare înainte de operațiunea de reciclare și care nu sunt reciclate ulterior nu este inclusă în greutatea deșeurilor raportate ca reciclate.
(6) Agenția de Mediu instituie și administrează, prin intermediul SIA MD, un sistem eficace de control al calității și de trasabilitate a deșeurilor municipale, pentru a asigura fiabilitatea și exactitatea datelor privind deșeurile pregătite pentru reutilizare și reciclate.
(7) Sistemul prevăzut la alin. (6) include, după caz, registre electronice, evidențe privind trasabilitatea deșeurilor, specificații tehnice privind calitatea deșeurilor sortate, documente justificative privind intrarea deșeurilor în operațiunea de reciclare, precum și rate medii ale pierderilor pentru diferite tipuri de deșeuri și practici de gestionare a acestora. Ratele medii ale pierderilor se utilizează numai în cazurile în care nu pot fi obținute date fiabile și se stabilesc potrivit metodologiei aprobate de Ministerul Mediului.
(8) Cantitatea de deșeuri municipale biodegradabile care intră în tratare aerobă sau anaerobă poate fi considerată reciclată numai dacă tratarea generează compost, digestat sau alte materiale cu un conținut reciclat similar cu cel al materialelor inițiale, care urmează să fie utilizate ca produs, material sau substanță reciclată. În cazul în care materialele obținute sunt utilizate pe terenuri, acestea pot fi considerate reciclate numai dacă utilizarea respectivă aduce beneficii agriculturii sau ameliorării ecologice.
(9) Începând cu 1 ianuarie 2032, bio-deșeurile municipale care intră în tratare aerobă sau anaerobă pot fi considerate reciclate în condițiile în care au fost colectate separat sau separate și reciclate  la sursă.
(10) Cantitatea de deșeuri care încetează să mai fie deșeuri în urma unei operațiuni de pregătire înainte de reprelucrare poate fi considerată reciclată numai dacă materialele respective sunt destinate reprelucrării ulterioare în produse, materiale sau substanțe care vor fi utilizate în scopul inițial sau în alte scopuri.
(11) Materialele care au încetat să mai fie deșeuri și care urmează să fie utilizate drept combustibil sau pentru un alt mod de generare a energiei, să fie incinerate, utilizate pentru rambleiere sau eliminate prin depozitare nu se iau în calcul la îndeplinirea obiectivelor de reciclare.
(12) Pentru calcularea gradului de îndeplinire a obiectivelor privind pregătirea pentru reutilizare și reciclarea deșeurilor municipale pot fi luate în calcul metalele separate după incinerarea deșeurilor municipale, numai dacă metalele reciclate îndeplinesc criteriile de calitate stabilite prin metodologia aprobată de MM, conform alin.(16).
(13) Deșeurile colectate în afara teritoriului Republicii Moldova și introduse pe teritoriul Republicii Moldova în scopul pregătirii pentru reutilizare, reciclării sau rambleierii nu se iau în calcul la îndeplinirea obiectivelor Republicii Moldova prevăzute la art. 14.
(14) Deșeurile colectate pe teritoriul Republicii Moldova și transferate în afara teritoriului țării în scopul pregătirii pentru reutilizare sau reciclării sunt luate în calcul la îndeplinirea obiectivelor prevăzute la art. 14 numai dacă transferul se realizează cu respectarea prevederilor Hotărârii Guvernului nr. 411/2022 și dacă exportatorul demonstrează că tratarea deșeurilor în afara țării a avut loc în condiții care sunt echivalente cu cerințele legislației naționale privind protecția mediului.
(15) Deșeurile nepericuloase provenite din activități de construcție și demolare, colectate pe teritoriul Republicii Moldova și transferate în afara teritoriului țării în scopul rambleierii, sunt luate în calcul la îndeplinirea obiectivului de valorificare materială prevăzut la art. 14 numai dacă operațiunea de rambleiere respectă cerințele prezentei legi, înlocuiește materiale care nu sunt deșeuri, este limitată la cantitatea strict necesară pentru atingerea scopului și nu pune în pericol mediul sau sănătatea populației.
(16) Regulile detaliate privind calcularea, verificarea și raportarea datelor referitoare la îndeplinirea obiectivelor prevăzute la art. 14, inclusiv metodologia de calcul al greutății metalelor separate după incinerare, criteriile de calitate pentru metalele reciclate, regulile privind bio-deșeurile separate și reciclate la sursă, precum și ratele medii ale pierderilor pentru deșeurile sortate,  aprobate de Ministerul Mediului.”

20.    Articolul 15 va avea următorul cuprins:
,, Articolul 15. Eliminarea deșeurilor
(1) În cazul în care valorificarea, astfel cum este prevăzută la art.13, nu are loc,  deșeurile sunt supuse operațiunilor de eliminare prevăzute în anexa nr. 1, în condiții de siguranță protecție a mediului și sănătatea populației cu respectarea cerințelor prevăzute la art. 4, a ierarhiei gestionării. 
(11) Operatorul poate desfășura activitatea de eliminare a deșeurilor doar în condițiile în care instalația:
a) este situată pe un teren, destinat construcțiilor și amenajărilor , construit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor , precum și este supusă recepției finale;
b) este autorizată pentru eliminarea deșeurilor, conform art.25; și respectă cerințele autorizației;
c) respectă condițiile tehnice de funcționare, care asigură protecția mediului și a sănătății populației.
(2) Operatorii instalațiilor autorizate  pentru operațiunea  de eliminare a deșeurilor au următoarele obligații:
a) să accepte în instalație numai deșeurile permise prin autorizația de mediu și să supună operațiunii de eliminare numai deșeurile acceptate în condițiile autorizației;
b) să țină evidența cronologică a deșeurilor recepționate, refuzate, eliminate sau rezultate din operațiunea de eliminare și să raporteze datele în Sistemul informațional automatizat „Managementul deșeurilor”, în modul stabilit de prezenta lege și de actele normative aprobate de Guvern;
c) să respecte tehnologia de eliminare autorizată, condițiile prevăzute în autorizație și cerințele tehnice aplicabile operațiunii de eliminare;
d) să aplice cele mai bune tehnici disponibile, după caz, și măsurile necesare pentru prevenirea sau reducerea impactului asupra mediului și sănătății populației;
e) să exploateze instalațiile în parametrii autorizați, inclusiv instalațiile de captare, colectare, tratare, decontaminare, neutralizare sau control al emisiilor și deversărilor după caz;
f) să efectueze monitorizarea tehnologică și monitorizarea emisiilor de poluanți, potrivit autorizației, prin laborator propriu acreditat sau prin laboratoare acreditate;
g) să informeze Agenția de Mediu și Inspectoratul pentru Protecția Mediului despre neconformitățile, incidentele sau efectele negative asupra mediului constatate în timpul exploatării instalației, în modul și termenele stabilite de autorizație și de actele normative aplicabile;
h) în cazul depozitelor de deșeuri, să asigure supravegherea stabilității, etanșeității și siguranței depozitului, executarea lucrărilor de închidere, reconstrucție ecologică și încadrare în peisaj, precum și monitorizarea postînchidere, conform art. 16, Regulamentului privind depozitarea deșeurilor și autorizației de mediu pentru gestionarea deșeurilor.
(3) Eliminarea, abandonarea și aruncarea deșeurilor în afara spațiilor autorizate în acest scop este interzisă. 
(4)  Eliminarea deșeurilor se realizează numai după aplicarea, după caz, a măsurilor de prevenire, pregătire pentru reutilizare, reciclare și alte operațiuni de valorificare, cu excepția cazurilor în care eliminarea este justificată ca opțiune necesară pentru protecția mediului și sănătății populației, în conformitate cu art. 3 și art. 4.
(5) Deșeurile municipale colectate separat, acceptabile pentru reutilizare sau reciclare, în special hârtia, materialele plastice, sticla, metalele, textilele și deșeurile biologice, nu pot fi predate spre eliminare, cu excepția deșeurilor generate în timpul prelucrării lor, a căror putere calorică în substanța uscată este mai mică de 6,5 MJ/kg, asigurându-se că eliminarea deșeurilor astfel generate va aduce cel mai bun rezultat din punctul de vedere al protecției mediului în conformitate cu ierarhia gestionării deșeurilor.
(6) Ministerul Mediului evaluează periodic operațiunile de eliminare prevăzute în anexa nr. 1 și, după caz, propune Guvernului măsuri de restricționare, condiționare sau reducere a eliminării deșeurilor, în vederea asigurării gestionării deșeurilor fără efecte negative asupra mediului și sănătății populației și a aplicării ierarhiei gestionării deșeurilor.”
 
21. Articolul 151 alin. (1) va avea următorul cuprins:
,, (1) Operatorul poate desfășura activitatea de tratare a deșeurilor doar în condițiile în care instalația:
a) este situată pe un teren, destinat construcțiilor și amenajărilor , construit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor, precum și este supusă recepției finale sau este o instalație mobilă de tratare a deșeurilor;
b) este autorizată pentru tratarea deșeurilor, conform art.25 și respectă cerințele de autorizare;
c) respectă condițiile tehnice de funcționare, care asigură protecția mediului și a sănătății populației.

22. Articolul 16 va avea următorul cuprins:
,,(1) Cerințele față de depozitarea deșeurilor urmăresc respectarea procedurilor de prevenire sau reducere a efectelor negative asupra mediului pe care le pot avea activitățile de depozitare a deșeurilor pe durata întregului ciclu de viață a depozitului de deșeuri, ce include proiectarea, construcția, exploatarea și închiderea depozitului.
(11) Depozitarea deșeurilor se efectuează la un depozit dacă:
a) este situată pe un teren, destinat construcțiilor și amenajărilor, construit sau amenajat corespunzător, în baza actelor permisive emise conform prevederilor legislației din domeniul urbanismului și construcțiilor, precum și este supusă recepției finale. 
b) instalația de eliminare a deșeurilor (depozitul) funcționează în condițiile tehnice care asigură protecția mediului și a sănătății populației.
(12) Prevederile alin.(11) nu se aplică în cazul depozitelor de deșeuri existente menționate la art.25 alin.(8), exploatate de către autoritățile administrației publice locale.
(2) Activitățile de depozitare a deșeurilor menționate la alin.(1) se efectuează în conformitate cu prevederile prezentei legi și ale Regulamentului privind depozitarea deșeurilor, aprobat de Guvern. Regulamentul stabilește cerințele tehnice, procedurile și criteriile privind amplasarea, proiectarea, construcția, exploatarea, controlul, monitorizarea, închiderea și urmărirea postînchidere a depozitelor de deșeuri, precum și criteriile și procedurile de acceptare a deșeurilor la depozit, inclusiv caracterizarea de bază, verificarea conformității, verificarea la recepție, metodele de prelevare și testare, valorile-limită și condițiile aplicabile fiecărei clase de depozit.
(2¹) Guvernul revizuiește și actualizează Regulamentul privind depozitarea deșeurilor și anexele acestuia în vederea alinierii la modificările acquis-ului Uniunii Europene, la progresul științific și tehnic și la standardele europene relevante privind depozitarea deșeurilor, criteriile de acceptare, metodele de prelevare, testare, monitorizare și control.
(3) Proiectarea și construcția depozitelor de deșeuri, precum și exploatarea sistemelor inginerești ale depozitelor se efectuează în conformitate cu normele în construcții și actele permisive de mediu.
(4) În funcție de natura deșeurilor, depozitele de deșeuri se clasifică în următoarele categorii:
a) depozite de deșeuri periculoase;
b) depozite de deșeuri nepericuloase;
c) depozite de deșeuri inerte.
(5) Nu sunt acceptate pentru depozitare următoarele deșeuri:
a) deșeuri lichid;
b) deșeuri care, în condițiile existente în depozitul de deșeuri, sunt explozive, corozive, oxidante, foarte inflamabile sau inflamabile, astfel cum sunt definite în anexa nr.3;
c) deșeuri periculoase medicale sau alte deșeuri clinice periculoase de la unități medicale sau veterinare cu proprietatea HP9, astfel cum sunt definite în anexa nr.3;
c1) poluanți organici persistenți, biocide, pesticide, precum și alte deșeuri pentru care depozitarea este interzisă potrivit prezentei legi, Regulamentului privind depozitarea deșeurilor sau altor acte normative speciale;
c2) deșeuri care reacționează violent la contactul cu apa sau care, în condițiile depozitului, pot genera emisii, reacții ori efecte incompatibile cu cerințele de protecție a mediului și a sănătății populației; 
d) toate tipurile de  deșeuri rezultate din produsele supuse reglementărilor de responsabilitate extinsă a producătorului menționate la art. 12, alin (14) și toate deșeurile  colectate separat care pot fi reciclate sau valorificate; ;
e) orice alt tip de deșeu care nu satisface cerințele Regulamentului privind depozitarea deșeurilor.
f) anvelopele uzate întregi, tăiate sau mărunțite, cu excepția anvelopelor utilizate ca materiale de construcție în cadrul depozitului, în condițiile stabilite prin Regulamentul privind depozitarea deșeurilor;
g) deșeurile colectate separat în vederea pregătirii pentru reutilizare sau reciclării, inclusiv biodeșeurile colectate separat, cu excepția deșeurilor rezultate din operațiuni ulterioare de tratare a deșeurilor colectate separat, pentru care eliminarea prin depozitare reprezintă cel mai bun rezultat privind protecția mediului, cu respectarea ierarhiei gestionării deșeurilor;
(5¹) Se interzice diluarea, amestecarea sau tratarea deșeurilor cu scopul unic de a îndeplini criteriile de acceptare la depozit.
(5²) Începând cu 1 ianuarie 2035, nu se acceptă la depozitare deșeurile care pot fi reciclate sau valorificate în alt mod, în special deșeurile municipale, cu excepția deșeurilor pentru care eliminarea prin depozitare reprezintă cel mai bun rezultat privind protecția mediului, cu respectarea ierarhiei gestionării deșeurilor.
(5³) Măsurile necesare pentru reducerea eliminării prin depozitare a deșeurilor care pot fi reciclate sau valorificate se includ în Programul național pentru gestionarea deșeurilor, în planurile de gestionare a deșeurilor și, după caz, în alte documente de politici publice care vizează întreg teritoriul țării.
(5⁴) Până la 31 decembrie 2045, cantitatea totală de deșeuri municipale eliminate prin depozitare se reduce la cel mult 10% din cantitatea totală de deșeuri municipale generate anual, calculată în greutate, în condițiile stabilite de Guvern
(6) Depozitarea deșeurilor este permisă doar în cazul deținerii autorizației integrate de mediu sau a autorizației de mediu, emise în baza Legii nr.227/2022 privind emisiile industriale.
(7) Operatorul depozitului este responsabil de întreținerea, supravegherea, monitorizarea și controlul postînchidere al depozitului și este obligat:
1) la exploatarea depozitului de deșeuri, să asigure instituirea unui sistem de automonitorizare tehnologică și de automonitorizare a calității factorilor de mediu și să suporte costurile acestuia;
2) să raporteze în cadrul SIA MD după cum urmează:
a) anual – despre tipurile și cantitățile de deșeuri eliminate;
b) semestrial – despre datele înregistrate în urma monitorizării depozitului de deșeuri, pentru a demonstra conformitatea cu prevederile din autorizația integrată de mediu sau autorizația de mediu, precum și pentru a demonstra stadiul îndeplinirii măsurilor din programul pentru conformare; și
c) în cel mult 12 ore de la constatare, în cadrul programului de monitorizare, despre orice efecte ecologice negative.
3) să își constituie un fond pentru închiderea și urmărirea postînchidere a depozitului, care va servi dovadă a garanției financiare necesare pentru remedierea unor deficiențe de construcție sau care au apărut în timpul operării ori pentru despăgubirile în caz de accidente determinate de activitatea depozitului;
(8) Închiderea unui depozit de deșeuri, inclusiv modul de constituire și gestionare a fondului pentru închiderea și urmărirea postînchidere a acestuia, precum și controlul alimentării și utilizării fondului se efectuează conform procedurilor stabilite în Regulamentul privind depozitarea deșeurilor.
(8¹) Operatorul depozitului de deșeuri este obligat să stabilească tariful pentru eliminarea prin depozitare a deșeurilor astfel încât acesta să acopere toate costurile determinate de instalarea, construcția, exploatarea, întreținerea, supravegherea, monitorizarea, închiderea și urmărirea postînchidere a depozitului, inclusiv costurile aferente constituirii fondului pentru închiderea și urmărirea postînchidere a depozitului sau, precum și costurile estimate pentru operațiunile de întreținere, monitorizare și control postînchidere pentru o perioadă de cel puțin 30 de ani. 
Operatorul asigură evidența separată și justificarea acestor costuri, iar datele relevante privind calcularea și utilizarea acestora se pun la dispoziția autorităților competente și a publicului, în condițiile legislației privind accesul la informația de mediu. Modul de calcul, aprobare, evidență, raportare și control al acestor costuri se stabilește de Ministerul Mediului.
(9) În scopul respectării ierarhiei gestionării deșeurilor și al asigurării unui înalt nivel de eficiență la folosirea resurselor se stabilesc următoarele obiective ale politicii de stat în raport cu operatorul depozitului, care nu va accepta:
a) deșeuri a căror putere calorică în substanța uscată este mai mare de 6,5 MJ/kg – începând cu 1 ianuarie 2030;
b) deșeuri care depășesc valoarea-limită a parametrului de stabilitate biologică AT4 (consumul de oxigen după 4 zile cu valoarea-limită egală cu 10 mg O2/g substanță uscată) – începând cu 1 ianuarie 2030;
c) deșeuri care pot fi reciclate eficient, având în vedere stadiul actual al progresului științific și tehnic – începând cu 1 ianuarie 2035.
(10) Interdicțiile de la alin.(9) nu se aplică dacă deșeurile au fost depozitate pentru a lichida consecințele unei situații excepționale în temeiul Legii nr.212/2004 privind regimul stării de urgență, de asediu și de război.,,

23. Articolul  18 aliniatul (1) 
23.1. lit. b) după cuvântul ,,art.” se completează cu textul ,,3 și”    
23.2. în ultimul enunț cuvântul ,,eliminării,, se substituie cu cuvântul ,,tratării,,

24. Articolul 19 va avea următorul cuprins:
(1) În scopul eliminării eficiente a deșeurilor în condiții ce nu pun în pericol sănătatea populației și calitatea mediului, prin Programul național pentru gestionarea deșeurilor se stabilește o rețea integrată și corespunzătoare de unități de eliminare a deșeurilor și de instalații de valorificare a deșeurilor municipale mixte, colectate din gospodăriile private, inclusiv în cazul în care această colectare vizează și deșeurile provenite de la alți producători, luând în considerare cele mai bune tehnici disponibile. Rețeaua se poate stabili și dezvolta, dacă este necesar sau oportun, în cooperare cu alte state, în condițiile tratatelor internaționale la care Republica Moldova este parte și ale legislației privind transferul deșeurilor.
(2) În vederea protejării rețelei prevăzute la alin. (1), Agenția de Mediu poate limita, în condițiile legislației privind transferul deșeurilor, intrările transporturilor de deșeuri destinate incineratoarelor clasificate ca instalații de valorificare, în cazul în care se stabilește că asemenea transporturi ar conduce la necesitatea eliminării deșeurilor generate pe teritoriul Republicii Moldova sau la tratarea acestora într-un mod care nu corespunde Programului național pentru gestionarea deșeurilor ori programelor regionale sau locale aplicabile.
(21) Agenția de Mediu poate limita ieșirile transporturilor de deșeuri din Republica Moldova, în condițiile legislației privind transferul deșeurilor, atunci când această măsură este justificată de considerente de protecție a mediului, de necesitatea aplicării ierarhiei gestionării deșeurilor sau de protejarea funcționării rețelei prevăzute la alin. (1).
(3) Rețeaua trebuie concepută astfel încât să asigure eliminarea prin mijloace proprii a deșeurilor și valorificarea deșeurilor municipale mixte menționate la alin.(1), ținând seama de condițiile geografice și de necesitatea unor instalații specializate pentru anumite tipuri de deșeuri.
(4) Rețeaua trebuie să permită eliminarea deșeurilor și valorificarea deșeurilor municipale mixte menționate la alin.(1) în una dintre cele mai apropiate instalații adecvate, prin cele mai potrivite metode și tehnologii, pentru a asigura un înalt nivel de protecție a mediului și sănătății populației.
(5) Aplicarea principiilor autonomiei și proximității nu presupune obligația ca Republica Moldova să dețină pe teritoriul său întreaga gamă de instalații de valorificare finală pentru toate tipurile de deșeuri.

25. Articolul 20 va avea următorul cuprins:
,,Controlul privind generarea, colectarea, transportarea, stocarea și tratarea deșeurilor periculoase se realizează în baza autorizației integrate de mediu sau a autorizației de mediu, emise conform Legii nr.227/2022 privind emisiile industriale, cu respectarea condițiilor stabilite în autorizație și asigurarea păstrării evidenței  deșeurilor periculoase de cel puțin trei ani, asigurând trasabilitatea, începând cu producerea acestora și până la destinația finală, în conformitate cu prevederile art.30.”
 
26.   Articolul 21 va avea următorul cuprins:
,,(1) Producătorii, deținătorii și operatorii care gestionează deșeuri periculoase, inclusiv colectorii, transportatorii, comercianții și brokerii care pot intra fizic în posesia deșeurilor, au obligația să nu amestece deșeurile periculoase cu alte categorii de deșeuri periculoase sau cu alte deșeuri, substanțe sau materiale. Amestecarea include diluarea substanțelor periculoase.
(2) Prin derogare de la alin.(1), amestecarea poate fi permisă numai prin autorizația de mediu pentru gestionarea deșeurilor, emisă de către autoritățile competente specificate la art.24, dacă sunt îndeplinite cumulativ următoarele condiții: 
a) operațiunea de amestecare este efectuată de către un operator autorizat conform art.25;
b) sunt respectate prevederile art.4, iar efectele nocive ale gestionării deșeurilor asupra mediului și a sănătății populației să nu fie agravate; și
c) operațiunea de amestecare este realizată în conformitate cu cele mai bune tehnici disponibile.
(3) În cazul în care deșeurile periculoase au fost amestecate fără a respecta prevederile prevăzute la alin.(2) al prezentului articol, fără a aduce atingere răspunderii contravenționale, penale sau civile, deținătorul deșeurilor amestecate are obligația să asigure separarea acestora, dacă separarea este fezabilă din punct de vedere tehnic și este necesară pentru a asigura respectarea prevederilor art.4.
(4) Dacă separarea deșeurilor periculoase amestecate nu este fezabilă din punct de vedere tehnic sau nu este necesară pentru respectarea art. 4, deșeurile amestecate se tratează într-o instalație autorizată pentru tratarea unui astfel de amestec, cu respectarea condițiilor stabilite în autorizație.
(5) Fezabilitatea tehnică și necesitatea separării prevăzute la alin. (3) se determină de către deținătorul deșeurilor amestecate sau, după caz, de către operatorul autorizat care urmează să efectueze separarea ori tratarea acestora, pe baza unei evaluări tehnice documentate, pe răspunderea acestora. Evaluarea se păstrează și se prezintă, la solicitare, Agenției de Mediu și Inspectoratului pentru Protecția Mediului. În cazul în care se constată că evaluarea nu justifică nesepararea deșeurilor sau tratarea propusă, Inspectoratul pentru Protecția Mediului dispune, potrivit competențelor prevăzute la art. 10 alin. (2), măsurile de conformare, suspendare a activității, sancționare și recuperare a prejudiciului, după caz, iar Agenția de Mediu reexaminează, suspendă, retrage sau anulează autorizația de mediu pentru gestionarea deșeurilor, potrivit art. 10 alin. (1) lit. j) și art. 25.,,

27.  Articolul 22 va avea următorul cuprins:
,,(1) Producătorii, deținătorii și operatorii care colectează, transportă, stochează temporar sau tratează deșeuri periculoase au obligația să asigure, pe durata colectării, transportului și stocării temporare, ambalarea și etichetarea acestora în conformitate cu cerințele privind clasificarea, etichetarea și ambalarea substanțelor și amestecurilor, cu cerințele privind transportul mărfurilor periculoase pe teritoriul Republicii Moldova, precum și cu tratatele internaționale la care Republica Moldova este parte.
(2) Ambalajele și recipientele utilizate pentru deșeurile periculoase trebuie să fie adecvate tipului, stării fizice și proprietăților periculoase ale deșeurilor și să prevină pierderile, scurgerile, evaporarea, dispersarea, reacțiile incompatibile, incendiile, exploziile sau alte riscuri pentru mediu, sănătatea populației și siguranța persoanelor implicate în manipularea, colectarea, transportul și stocarea temporară a acestora.
(3) Eticheta deșeurilor periculoase trebuie să permită identificarea clară a deșeurilor și a riscurilor asociate acestora și include cel puțin denumirea și codul deșeului potrivit Listei deșeurilor, proprietățile periculoase relevante, starea fizică, datele de identificare ale producătorului sau deținătorului, data ambalării ori predării, precum și marcajele, pictogramele, indicațiile de pericol și măsurile de precauție aplicabile, potrivit actelor normative prevăzute la alin. (1).
(4) În cazul transportului sau transferului deșeurilor periculoase pe teritoriul Republicii Moldova, acestea sunt însoțite de formularul de identificare prevăzut la art. 45 și de actele normative privind transferurile de deșeuri, pe suport de hârtie sau în format electronic, după caz.
(5) Cerințele privind ambalarea, etichetarea și marcarea deșeurilor periculoase se aplică potrivit actelor normative privind clasificarea, etichetarea și ambalarea substanțelor și amestecurilor, transportul mărfurilor periculoase pe teritoriul Republicii Moldova, transferurile de deșeuri, precum și tratatelor internaționale la care Republica Moldova este parte.”

28. Articolul 23 va avea următorul cuprins:
,, (1) Autoritățile administrației publice locale, individual sau prin cooperare intercomunitară, asigură organizarea colectării separate a fracțiilor de deșeuri periculoase provenite din gospodării, astfel încât acestea să fie tratate cu respectarea ierarhiei gestionării deșeurilor prevăzute la art. 3, a cerințelor privind protecția mediului și sănătății populației prevăzute la art. 4 și să nu contamineze alte fluxuri de deșeuri municipale.
(2) Colectarea separată prevăzută la alin. (1) se realizează prin puncte fixe de colectare, centre de aport voluntar, campanii periodice de colectare, colectare mobilă sau alte sisteme organizate potrivit programelor locale de gestionare a deșeurilor, contractelor de prestare a serviciului de salubrizare și actelor normative aplicabile.
(3) Deșeurile periculoase provenite din gospodării colectate separat se predau doar operatorilor autorizați conform art. 25 pentru stocare temporară, valorificare sau eliminare.
(4) Prevederile art. 20–22 și 32 nu se aplică deșeurilor mixte provenite din gospodăriile private.
(5) Prevederile art. 22 și 32 nu se aplică fracțiunilor separate de deșeuri periculoase provenite din gospodăriile private atât timp cât colectarea, eliminarea sau valorificarea lor nu a fost acceptată de un operator autorizat conform art.25.
(6) Cerințele specifice privind gestionarea fracțiilor de deșeuri periculoase provenite din gospodării, inclusiv lista minimă a fracțiilor care se colectează separat, modul de organizare a colectării separate, stocării temporare, predării și tratării acestora, cerințele de informare a populației, precum și obligațiile autorităților administrației publice locale, ale operatorilor serviciului de salubrizare, ale operatorilor autorizați și ale altor entități implicate se stabilesc prin acte normative aprobate de Guvern.  Transportul acestor deșeuri se efectuează cu respectarea art. 44 și 45.
(7) Pentru fracțiile de deșeuri periculoase provenite din gospodării care rezultă din produse supuse reglementărilor de responsabilitate extinsă a producătorului, cerințele prevăzute la alin. (6) se stabilesc și se aplică cu respectarea art. 12, art. 12¹ și a actelor normative speciale privind fluxurile respective de produse și deșeuri. Organizarea și finanțarea colectării separate, predării, tratării, valorificării sau eliminării acestor deșeuri se realizează potrivit obligațiilor producătorilor, sistemelor individuale sau colective și operatorilor autorizați, fără a aduce atingere obligațiilor autorităților administrației publice locale privind organizarea sistemului municipal de gestionare a deșeurilor.”
29.  La Articolul 24 aliniatul (1)  textul ,,colectare, stocare, valorificare sau eliminare se substituie cu cuvântul ,,tratare”;

30. Articolul 25:
30.1. aliniatul (1)litera d) va avea următorul cuprins:
,,d) sistemul colectiv pentru implementarea responsabilității extinse a producătorului  (autorizația pentru gestionarea deșeurilor, eliberată conform prevederilor prezentei legi).”;
30.2. aliniatul (3) litera j) și m) va avea următorul cuprins:
,, j) metoda care trebuie aplicată pentru fiecare tip de operațiune de valorificare sau eliminare, inclusiv metoda de tratare a deșeurilor rezultate din instalație;
m)  infirmații privind deținerea unei decizii cu privire la acordul de mediu și după caz acordul de mediu și/sau concluzia privind evaluarea biodiversității emise în conformitate cu Legea nr. 86/2014 privind evaluarea impactului asupra mediului sau a avizului  expertizei ecologice de stat pentru documentația de proiect ce justifică exploatarea instalației existente, obținut până la intrarea în vigoare a Legii nr.226/2022 privind modificarea unor acte normative, cu anexarea copiilor de pe actele permisive; în cazul în care funcționarea instalației s-a desfășurat în lipsa acestor acte, operatorul instalației va prezenta un raport de conformitate cu privire la activitatea de gestionare a deșeurilor, elaborat conform alin.(19);
30.3. la aliniatul (4) textul ,,prezentul aliniat” se substituie cu textul ,,aliniatul (1)”;
30.4. la aliniatul (10): 
30.4.1. în primul enunț după textul ,,gestionarea deșeurilor” se completează cu textul ,,a sistemului colectiv” si excluderea textului ,,prin sisteme colective”;
30.4.2. la punctul 2) textul ,,de operare pentru perioada preconizată de valabilitate a autorizației, care” se substituie cu cuvântul ,,operațional”;
30.5. se completează cu  aliniatele (111) și (112) cu următorul cuprins:
,, (11)1 Autorizația integrată de mediu sau, după caz, autorizația de mediu pentru un depozit de deșeuri se emite numai în cazul în care Agenția de Mediu constată că sunt îndeplinite cumulativ următoarele condiții:
a) proiectul depozitului de deșeuri corespunde cerințelor prezentei legi, Legii nr. 227/2022 privind emisiile industriale, Regulamentului privind depozitarea deșeurilor și actelor normative aplicabile în domeniul construcțiilor, urbanismului, protecției mediului și sănătății populației;
b) proiectul depozitului de deșeuri este compatibil cu Programul național pentru gestionarea deșeurilor, cu planurile de gestionare a deșeurilor și, după caz, cu documentația de amenajare a teritoriului și de urbanism aplicabilă amplasamentului;
c) solicitantul demonstrează că administrarea și exploatarea depozitului vor fi asigurate de personal cu competențe tehnice corespunzătoare, inclusiv prin desemnarea unei persoane responsabile tehnic de exploatarea depozitului, precum și prin asigurarea instruirii inițiale și continue a operatorilor și a personalului implicat;
d) solicitantul demonstrează existența măsurilor necesare pentru prevenirea accidentelor, incidentelor și poluărilor accidentale, precum și pentru limitarea consecințelor acestora asupra mediului, sănătății populației și bunurilor;
e) anterior de începerea operațiunilor de eliminare prin depozitare, solicitantul constituie fondul pentru închiderea și urmărirea postînchidere a depozitului, conform art. 16 și 25, care să asigure îndeplinirea obligațiilor ce decurg din autorizație, inclusiv obligațiile privind închiderea, întreținerea, monitorizarea și controlul postînchidere; Garanţia financiară se păstrează atât cât este necesar pentru operațiile de întreţinere și urmărirea postînchidere a depozitului.
(11)2 Autorizația integrată de mediu sau, după caz, autorizația de mediu pentru un depozit de deșeuri trebuie să conțină cel puțin următoarele:
a) categoria depozitului de deșeuri, potrivit clasificării prevăzute la art. 16 alin. (4);
b) lista tipurilor de deșeuri autorizate pentru eliminare prin depozitare, identificate conform Listei deșeurilor aprobate de Guvern, precum și cantitatea totală de deșeuri autorizată pentru depozitare, capacitatea maximă a depozitului și, cantitățile anuale admise spre depozitare;
c) condițiile și cerințele tehnice privind pregătirea amplasamentului și a depozitului, recepția și acceptarea deșeurilor, operațiunile de eliminare prin depozitare, exploatarea sistemelor inginerești, supravegherea, automonitorizarea, controlul și întreținerea depozitului;
d) programul de monitorizare a depozitului de deșeuri, inclusiv parametrii monitorizați, frecvența monitorizării, metodele de prelevare și analiză, modul de evidență și raportare a rezultatelor, precum și măsurile aplicabile în cazul depășirii valorilor-limită sau al constatării unor efecte negative asupra mediului;
e) planul de intervenție pentru accidente, incidente, avarii, poluări accidentale și alte situații neprevăzute, inclusiv măsurile pentru prevenirea acestora și pentru limitarea consecințelor asupra mediului, sănătății populației și bunurilor;
f) condițiile privind închiderea depozitului, întreținerea, supravegherea, monitorizarea și controlul postînchidere, inclusiv obligațiile operatorului privind constituirea, alimentarea și utilizarea fondului pentru închiderea și urmărirea postînchidere a depozitului sau, după caz, a garanției financiare ori a instrumentului financiar echivalent;
g) obligația operatorului de a raporta Agenției de Mediu , cel puțin anual, tipurile și cantitățile de deșeuri eliminate prin depozitare, precum și rezultatele programului de monitorizare, în condițiile stabilite de prezenta lege, de Regulamentul privind depozitarea deșeurilor și de autorizație;
h) orice alte condiții necesare pentru asigurarea conformității depozitului cu prezenta lege, Legea nr. 227/2022 privind emisiile industriale, Regulamentul privind depozitarea deșeurilor și actele normative aplicabile în domeniul protecției mediului, sănătății populației, construcțiilor și amenajării teritoriului.,,
30.6  aliniatul (12)  se completează cu textul ,, , fără ca această constatare să exonereze operatorul de răspunderea pentru respectarea condițiilor autorizației”
30.7. alin. (14) se exclude.
 30.8. la aliniatul (24) litera b)  textul ,,inspecție și” se exclude.

31. Articolul 26 litera a) va avea următorul cuprins:
,, a) respectarea în procesul activității a cerințelor specifice indicate în autorizare și luarea tuturor măsurilor de prevenire eficientă a poluării, în special prin recurgerea la cele mai bune tehnici disponibile;”

32. Articolul 29 va avea următorul cuprins:
,,Articolul 29. Aspectele pecuniare
(1) Costurile operaționale de gestionare a deşeurilor se acoperă: 
a) în conformitate cu principiul „poluatorul plăteşte” – de către producătorul iniţial de deşeuri sau, după caz, de deţinătorul actual orianterior al deşeurilor, care încredinţează deşeurile unei unităţi specializate în colectare, transportare, stocare , valorificare sau eliminare a acestora;
b) în conformitate cu cerințele de responsabilitatea extinsă a producătorului – de către producătorul de produse menţionate la art.12 alin.(14), care sunt preluate de sistemele individuale sau colective.
(2) Costurile prevăzute la alin. (1) sunt acoperite în baza unui contract încheiat cu operatorii autorizați  în gestionarea deșeurilor sau cu sistemele individuale sau colective.. 
(3) Cheltuielile asociate cu analiza deșeurilor, monitorizarea tehnologică proprie și a factorilor de mediu, precum şi cu verificarea datelor declarate, sunt suportate de către deţinătorii actuali ai deşeurilor. 
(4) În cazul deşeurilor abandonate şi în cazul în care producătorul iniţial de deşeuri nu este identificat, cheltuielile asociate cu curăţarea şi refacerea mediului vor fi asumate de actualii deţinători. 
(41) În cazul nerespectării mecanismelor de implementare a responsabilității extinse a producătorului pentru produsele menționate la art. 12 alin. (14), stabilite prin Regulamentele aprobate  de Guvern,
a) Producătorii identificați că au plasat pe piață produsele prevăzute la art. 12 alin. (14) fără a fi înregistrați în Lista producătorilor suportă, pe lângă sancțiunile contravenționale aplicabile, contribuțiile financiare către Fondul Național pentru Mediu aferente costurilor operaționale de gestionare a deșeurilor aferente tuturor cantităților de produse introduse pe piață începând cu data intrării în vigoare a obligației de înregistrare.
b) În cazul constatării raportării unor cantități mai mici decât cele real plasate pe piață pentru produsele prevăzute la art. 12 alin. (14), producătorul suportă, pe lângă sancțiunile contravenționale aplicabile, contribuțiile financiare către Fondul Național pentru Mediu aferente costurilor operaționale de gestionare a deșeurilor aferente diferenței neraportate.
c) În cazul raportării unor cantități de produse prevăzute la art. 12 alin. (14) mai mici decât cele real plasate pe piață, sistemele individuale și colective suportă, pe lângă sancțiunile contravenționale aplicabile, contribuțiile financiare către Fondul Național pentru Mediu aferente costurilor operaționale de gestionare a deșeurilor pentru cantitățile neraportate.
d) În cazul constatării raportării unor cantități de deșeuri colectate, reciclate sau valorificate care nu corespund cantităților efectiv gestionate ori al utilizării unor documente sau informații false, incomplete sau înșelătoare în vederea demonstrării îndeplinirii obligațiilor de răspundere extinsă a producătorului, sistemele individuale și colective suportă, pe lângă sancțiunile contravenționale aplicabile, contribuțiile financiare către Fondul Național pentru Mediu aferente costurilor operaționale de gestionare a deșeurilor pentru cantitățile și diferențele constatate, fără a aduce atingere altor forme de răspundere prevăzute de lege.
(42) Metodologia de calcul al costurilor operaționale de gestionare a deșeurilor se elaborează și se aprobă de Agenția de Mediu pe baza costurilor operaționale justificate și raportate de sistemele individuale și colective autorizate, precum și a altor informații relevante necesare determinării costurilor. Costurile operaționale aplicabile se actualizează și se publică anual pe pagina web oficială a Agenției de Mediu.
(5) Cheltuielile de valorificare a deşeurilor ai căror producători nu pot fi identificați sunt suportate din contul bugetelor unităților administrativ-teritoriale în a căror rază au fost depistate, precum şi din alte surse legale.
(6) Dacă producătorul/deţinătorul de deşeuri este identificat, acesta este obligat să suporte cheltuielile de eliminare, inclusiv cele prevăzute la alin. (4), efectuate de către actualii deţinători, şi cele asociate cu acţiunile întreprinse pentru identificarea acestuia.,,

33.  Articolul 30:
33.1. la aliniatul (1) textul ,,unitățile și întreprinderile profesionale” și cuvântul ,,periculoase” se exclude;
33.2. la aliniatul (2) cuvântul ,,Inspectarea” se substituie cu cuvântul ,,Controlul”;
33.3.  la aliniatul (3) cuvântul ,,inspectării” se substituie cu cuvântul ,,controlului”;
33.4. se completează cu aliniatul (4) cu următorul cuprins:
,, (4) La planificarea controalelor prevăzute la alin. (1), autoritățile competente țin cont de înregistrările în cadrul Schemei Comunitar de Management de Mediu și Audit EMAS, conform art.867  al Legii privind protecția mediului, nr.1515/1993 sau, după caz, de alte sisteme de management de mediu recunoscute potrivit legislației naționale, în măsura în care acestea acoperă activitățile de gestionare a deșeurilor supuse controlului, în special la stabilirea frecvenței și complexitatea controalelor. Această prevedere nu limitează dreptul autorităților de control a efectua controale planificate sau controale inopinate în cazul existenței unor indicii de neconformitate ori de risc pentru mediu sau sănătatea populației.”

34.  Articolul 31 aliniatul (1) va avea următorul cuprins:
,, (1) Inspectoratul pentru Protecția Mediului și subdiviziunile teritoriale exercită funcția de control în domeniul gestionării deșeurilor, în conformitate cu cerințele legislației de mediu.”

35. Articolul 32 aliniatul (1) după textul ,, precum și ,, se completează cu textul ,, și a cantității de produse și materiale care rezultă din pregătirea pentru reutilizare, din reciclare sau din alte operațiuni de valorificare; și atunci când este relevant,,

36. Se completează cu articolul (331) cu următorul cuprins:
,, Articolul 33¹. Raportarea națională privind gestionarea deșeurilor și verificarea calității datelor
(1) Raportarea națională privind gestionarea deșeurilor se realizează anual, pentru fiecare an calendaristic, în baza datelor raportate și înregistrate în Sistemul informațional automatizat „Managementul deșeurilor”, potrivit prezentei legi și actelor normative aprobate de Guvern.
(2) Raportarea națională privind gestionarea deșeurilor are ca scop monitorizarea implementării prezentei legi, evaluarea realizării obiectivelor prevăzute la art. 14 și în actele normative aprobate de Guvern, precum și asigurarea îndeplinirii obligațiilor de raportare care revin Republicii Moldova în temeiul tratatelor internaționale și, de la data aderării Republicii Moldova la Uniunea Europeană, în temeiul actelor Uniunii Europene aplicabile în domeniul deșeurilor.
(3) Agenția de Mediu, în calitate de deținător al Sistemului informațional automatizat „Managementul deșeurilor”, asigură colectarea, validarea, consolidarea și verificarea calității datelor privind generarea, colectarea, transportarea, pregătirea pentru reutilizare, reciclarea, valorificarea, inclusiv valorificarea materială, rambleierea, valorificarea energetică și eliminarea deșeurilor.
(4) Datele consolidate potrivit prezentului articol se prezintă distinct cel puțin pentru următoarele categorii:
a) cantitatea de deșeuri generate;
b) cantitatea de deșeuri colectate, inclusiv colectate separat;
c) cantitatea de deșeuri pregătite pentru reutilizare;
d) cantitatea de deșeuri reciclate;
e) cantitatea de deșeuri utilizate pentru operațiuni de rambleiere;
f) cantitatea de deșeuri utilizate pentru alte operațiuni de valorificare materială;
g) cantitatea de deșeuri valorificate energetic, după caz;
h) cantitatea de deșeuri eliminate, inclusiv prin depozitare;
i) cantitatea de produse supuse reglementărilor de responsabilitate extinsă a producătorului plasate pe piață și cantitatea de deșeuri provenite din aceste produse colectate, pregătite pentru reutilizare, reciclate, valorificate sau eliminate;
j) cantitatea de uleiuri minerale, lubrifianți sintetici și uleiuri industriale plasate pe piață, precum și cantitatea de uleiuri uzate colectate separat și tratate;
k) alte date necesare pentru monitorizarea obiectivelor stabilite de prezenta lege, de actele normative aprobate de Guvern sau de actele Uniunii Europene aplicabile de la data aderării Republicii Moldova la Uniunea Europeană.
(5) Cantitatea de deșeuri utilizată pentru operațiuni de rambleiere și cantitatea de deșeuri utilizată pentru alte operațiuni de valorificare materială se raportează separat de cantitatea de deșeuri pregătite pentru reutilizare și de cantitatea de deșeuri reciclate.
(6) Retratarea deșeurilor în urma căreia se obțin materiale destinate utilizării în operațiuni de rambleiere se raportează ca rambleiere.
(7) Cantitatea de deșeuri pregătite pentru reutilizare se raportează separat de cantitatea de deșeuri reciclate.
(8) Datele consolidate la nivel național sunt însoțite de un raport privind verificarea calității datelor. Raportul privind verificarea calității datelor include cel puțin informații privind:
a) organizarea procesului de colectare și consolidare a datelor;
b) sursele datelor;
c) metodologia de colectare, validare, verificare și calcul;
d) caracterul complet, fiabilitatea, actualitatea și consecvența datelor;
e) verificările efectuate și neconformitățile constatate;
f) măsurile de corectare aplicate;
g) măsurile de asigurare a trasabilității deșeurilor și de prevenire a dublei contabilizări;
h) ratele medii ale pierderilor utilizate la calcularea cantităților de deșeuri pregătite pentru reutilizare, reciclate sau valorificate, după caz.
(9) Agenția de Mediu elaborează raportul privind verificarea calității datelor raportate în domeniul gestionării deșeurilor, inclusiv informațiile privind sursele datelor, metodologia de colectare și calcul, verificările efectuate, trasabilitatea deșeurilor, prevenirea dublei contabilizări și, după caz, ratele medii ale pierderilor. Agenția de Mediu transmite Ministerului Mediului datele consolidate și raportul privind verificarea calității datelor în modul și termenele stabilite de Guvern.
(10) Ministerul Mediului aprobă raportul național privind gestionarea deșeurilor și raportul privind verificarea calității datelor și asigură publicarea acestora pe pagina sa web oficială și/sau prin intermediul Sistemului informațional automatizat „Managementul deșeurilor”, cu respectarea legislației privind accesul la informațiile de interes public, protecția datelor cu caracter personal și protejarea informațiilor comerciale confidențiale.
(11) Până la data aderării Republicii Moldova la Uniunea Europeană, Ministerul Mediului asigură transmiterea datelor și rapoartelor prevăzute la prezentul articol către Guvern și, după caz, către instituțiile Uniunii Europene, Agenția Europeană de Mediu sau alte organisme internaționale, în conformitate cu tratatele internaționale, acordurile bilaterale, angajamentele de aproximare legislativă și procedurile de raportare aplicabile Republicii Moldova.
(12) De la data aderării Republicii Moldova la Uniunea Europeană, Ministerul Mediului asigură raportarea către Comisia Europeană și, după caz, către Agenția Europeană de Mediu a datelor și rapoartelor prevăzute la prezentul articol, pentru fiecare an calendaristic, pe cale electronică, în termen de 18 luni de la sfârșitul anului de raportare pentru care sunt colectate datele, în formatul stabilit prin actele de punere în aplicare ale Comisiei Europene.
(13) În cazul în care actele Uniunii Europene aplicabile de la data aderării Republicii Moldova la Uniunea Europeană stabilesc alte termene, formate, metodologii sau categorii de date pentru raportare, se aplică cerințele respective.
(14) Metodologia de colectare, validare, verificare a calității, calculare și raportare a datelor, inclusiv formatul rapoartelor, termenele de raportare de către subiecții obligați, modul de corectare a datelor eronate sau incomplete și procedura de publicare a rapoartelor, se aprobă de Guvern, ținând cont de metodologia și formatele de raportare aplicate la nivelul Uniunii Europene.,,

37.  Articolul 34 va avea următorul cuprins:
,,Articolul 34. Programul național pentru gestionarea deșeurilor
(1) În conformitate cu prevederile art.1, 3, 4 și 19, Ministerul Mediului elaborează Programul național pentru gestionarea deșeurilor, care acoperă întregul teritoriu   al Republicii Moldova.
(2) Programul național pentru gestionarea deșeurilor cuprinde o analiză a situației actuale a gestionării deșeurilor pe teritoriul țării, măsurile care trebuie luate pentru îmbunătățirea condițiilor de mediu în cazul pregătirii pentru reutilizare, al reciclării, valorificării și eliminării deșeurilor, precum și o evaluare a modului în care programul va ajuta la punerea în aplicare a obiectivelor și dispozițiilor prezentei legi.
(3) Programul național pentru gestionarea deșeurilor va conține, luând în considerare nivelul geografic și acoperirea zonei de planificare, următoarele:
a) tipul, cantitatea și sursa deșeurilor generate în limitele teritoriului, deșeurile care pot fi transportate pe sau de pe teritoriul național, precum și o evaluare a evoluției fluxurilor de deșeuri;
b) schemele existente de colectare a deșeurilor și principalele instalații de valorificare și eliminare, inclusiv orice aranjamente speciale pentru uleiurile utilizate, deșeurile periculoase, deșeurile care conțin cantități semnificative de materii prime critice sau alte fluxuri de deșeuri  reglementate prin acte normative aprobate de Guvern;
c) evaluarea necesarului de  închidere a instalațiilor de deșeuri existente, de dezvoltare a infrastructurii suplimentare pentru colectarea, sortarea, pregătirea pentru reutilizare, reciclarea, valorificarea și eliminarea deșeurilor , în conformitate cu art.19, și, după caz, evaluarea investițiilor și a altor mijloace financiare necesare, inclusiv pentru autoritățile administrației publice locale;
d) informațiile despre criteriile de identificare a amplasamentelor și informațiile despre capacitatea viitoare de eliminare sau de operare a instalațiilor majore de valorificare, după caz;
e) politicile generale de gestionare a deșeurilor, inclusiv tehnologiile și metodele planificate de gestionare a deșeurilor, sau politicile privind deșeurile care ridică probleme specifice de gestionare a acestora;
e)1 capitol specific pentru prevenirea și combaterea abandonării deșeurilor, a aruncării necontrolate a acestora și de curățare a tuturor tipurilor de deșeuri abandonate;
f) aspectele organizatorice legate de gestionarea deșeurilor, inclusiv distribuirea responsabilităților între actorii publici și privați care se ocupă cu gestionarea deșeurilor;
g) o analiză a utilității și a adecvării utilizării instrumentelor economice și de altă natură pentru rezolvarea diverselor probleme legate de deșeuri, luând în considerare necesitatea menținerii unei bune funcționări a pieței interne;
h) măsurile privind desfășurarea unor campanii de sensibilizare și de informare adresate publicului larg sau unor grupuri-țintă de public;
i) analiza amplasamentelor contaminate istoric prin operațiuni de eliminare a deșeurilor și măsurile de reabilitare a acestora;
j) capitolul specific privind responsabilitatea extinsă a producătorului pentru gestionarea produselor specificate în atr. 12, alin.(14) .
k)  indicatori și obiective calitative sau cantitative corespunzătoare, în special în ceea ce privește cantitatea de deșeuri generate și tratarea acestora și deșeurile municipale care sunt eliminate sau supuse valorificării energetice.
(4) Programul național de gestionare a deșeurilor respectă cerințele în materie de planificare a deșeurilor pentru îndeplinirea obiectivelor politicii de stat, conform art. 14,  în ceea ce privește decuplarea generării deșeurilor de creșterea economică și tranziția la o economie circulară.

38. Articolul 35, aliniatul (2) se completează cu textul ,, și a  Ghidului metodologic de elaborare  a Programelor locale de gestionare a deșeurilor, aprobat prin Ordinul ministrului mediului nr. 44/2024.,,

39. Articolul 41 se completează cu aliniatul (3) cu următorul cuprins:
,,(3) Ministerul mediului stabilește formatul de notificare a Comisie despre adoptarea planurilor de gestionare a deșeurilor și a programelor privind prevenirea deșeurilor și privind revizuirile substanțiale care le-au fost aduse.,,

40. Articolul 42:
40.4. la litera a) după textul ,,există posibilitatea” se completează cu textul ,,valorificării sau”;
40.5. litera d) se exclude;
40.6. la litera e) cuvântul ,,în” se exclude.

41.  Articolele 46 și 47 se abrogă.

42.   La Articolul 50 aliniatul (3) se exclude.

43. Articolul 52.
43.1. La aliniatul (1) literele a) , b) și c)vor avea următorul cuprins:
,, a) uleiurile uzate sunt colectate separat, cu excepția cazurilor în care colectarea separată nu este posibilă din punct de vedere tehnic ținând cont de bunele practici aplicabile;
b) uleiurile uzate sunt tratate cu respectarea prevederilor art.3 și 4; acordându-se prioritate regenerării acestora sau, alternativ, altor operațiuni de reciclare care asigură un rezultat global echivalent sau mai bun asupra mediului decât regenerarea;
c) uleiurile uzate cu caracteristici diferite nu se amestecă, iar uleiurile uzate nu se amestecă cu alte tipuri de deșeuri sau substanțe, dacă o astfel de amestecare împiedică regenerarea acestora sau alte operațiuni de reciclare care ar asigura un rezultat global echivalent sau mai bun asupra mediului decât regenerarea.,,
43.2.  La aliniatul (2) literele  b) și c)vor avea următorul cuprins:
,,b) evacuarea pe sol sau stocarea în condiții necorespunzătoare a uleiurilor uzate, precum și abandonarea necontrolată a reziduurilor rezultate in tratarea acestora, precum și incinerarea neautorizată a acestora;
c) valorificarea și eliminarea uleiurilor uzate prin metode care generează poluare peste valorile-limită de emisie, stabilite prin actele normative aprobate de Guvern sau prin autorizația de mediu pentru gestionarea deșeurilor;,,
43.3  Aliniatul (5) și (6) vor avea următorul cuprins:
,,(5) În cazul în care regenerarea uleiurilor uzate este posibilă din punct de vedere tehnic și este sigură pentru mediu, transferul acestora de pe teritoriul național la instalațiile de incinerare sau coincinerare de peste hotare poate fi restricționat, în condițiile legislației privind transferurile de deșeuri și ale tratatelor internaționale la care Republica Moldova este parte, pentru a acorda prioritate regenerării uleiurilor uzate..
(6) Gestionarea uleiurilor uzate se efectuează conform prevederilor prezentei legi, Regulamentului privind gestionarea uleiurilor uzate, aprobat prin Hotărârea Guvernului nr. 731/2022, actelor normative privind transferurile de deșeuri, transportul mărfurilor periculoase și protecția mediului, precum și tratatelor internaționale la care Republica Moldova este parte.,, 

44. Articolul 521
44.1. se completează cu aliniatul (21) cu următorul cuprins:
,, (21) Producătorii de produse textile sunt supuși regimului de responsabilitate extinsă a producătorului în condițiile art. 12 și 12¹, urmând să își onoreze obligațiile prin sisteme individuale sau colective. 
Producătorii stabiliți în alte state care plasează pe piață aceste produse prin contracte la distanță sunt obligați să numească un reprezentant autorizat stabilit în Republica Moldova, responsabil de îndeplinirea obligațiilor de responsabilitate extinsă a producătorului.,,
44.2. se completează cu aliniatul (31) și (32) cu următorul cuprins:
,,(31) Suplimentar costurilor prevăzute la art. 12 alin. (2¹), contribuțiile financiare plătite de producători în cadrul sistemelor colective de textile vor acoperi:
a) costurile de sortare granulară a produselor textile uzate în vederea prioritizării reutilizării (costul muncii specializată și a infrastructurii de sortare piesă cu piesă, astfel încât hainele uzate, dar bune, să fie salvate pentru a fi purtate din nou, în loc să fie distruse sau transformate în materii prime inferioare);
b) costurile aferente efectuării anchetelor periodice privind compoziția deșeurilor municipale mixte;
c) costurile de colectare, transport și tratare a deșeurilor rezultate din activitatea entităților din sectorul economiei sociale care fac parte din sistemul de colectare separate
d) costurile de sprijin pentru cercetare și dezvoltare în vederea optimizării proiectării produselor și extinderii reciclării textilelor de tip fibră la fibră.
(32) Contribuțiile financiare plătite sistemelor colective de către producători sunt modulate obligatoriu conform criteriilor de performanță ecologică prevăzute la art. 12 alin. (2²), punând accent pe durabilitatea, reparabilitatea și absența substanțelor periculoase din produsele textile.,,
44.3.  se completează cu aliniatul (41) cu următorul cuprins:
,,(41) Furnizorii de platforme online au obligația de a verifica înregistrarea producătorilor în Lista producătorilor de produse supuse reglementărilor de responsabilitate extinsă a producătorului, deținută de Agenția de Mediu, conform art. 12 alin. (5) lit. c), înainte de a permite comercializarea produselor textile către utilizatorii finali. Obligația de verificare revine, de asemenea, furnizorilor de servicii de logistică, care vor suspenda serviciile în cazul lipsei numărului de înregistrare valid al producătorului. Agenția de Mediu aproba cererea de înregistrare și de a transmite numărul de înregistrare solicitantului în termen de maximum 12 săptămâni de la data la care au fost furnizate toate informațiile necesare conform art.12, alin. (5) lit. c).,,
44.4. aliniatul (5) se completează cu următorul text: 
,,Sistemele colective de textile sunt obligate să încheie contractele prevăzute la art. 12¹ alin. (4) lit. a) și b), asigurând un tratament egal și acces neîngrădit al tuturor  entităților din acest sector la infrastructura de colectare separată. Aceste entități pot menține și opera propriile puncte de colectare, fără a fi obligate să predea produsele colectate sistemului colectiv, cu condiția raportării anuale în SIA MD.,,
44.5. La aliniatul (7) textul ,,Se interzice ,, se substituie cu textul ,,Colectarea deșeurilor textile se face separat, fiind interzisă,,
44.6. Se completează cu aliniatele (8) – (12) cu următorul cuprins:
,, (8) Expedierile profesionale de textile uzate sunt însoțite de documentele justificative (factură, contract, dovadă de sortare) care să ateste că produsele sunt destinate reutilizării directe și nu constituie deșeuri, după cum urmează: 
(9) În cazul în care autorităţile competente, indicate în art.31, stabilesc că există suspiciunea că o expediere preconizată de produse textile, asociate textilelor și de încălţăminte uzate evaluate ca fiind adecvate pentru reutilizare constă în deșeuri, costurile aferente analizelor, inspectării și depozitării corespunzătoare a produselor textile, asociate textilelor sau de încălţăminte uzate evaluate ca fiind adecvate pentru reutilizare suspectate a fi deșeuri sunt imputate producătorilor acestor produse sau  terţilor care acţionează în numele acestora sau altor persoane care organizează expedierea.
(10) Ministerul Mediului /Agenția de Mediu efectuează la fiecare 5 ani analiza privind compoziţia deșeurilor municipale mixte colectate pentru a determina ponderea produselor textile, asociate textilelor și de încălţăminte care au statutul de deșeu compoziție, finanțate de producători, pentru a evalua eficiența colectării textilelor.
(11) Agenția de Mediu în  baza informaţiilor obţinute,   solicita sistemelor individuale și collective de  răspunderea extinsă a producătorilor să ia măsuri corective pentru a-și extinde reţeaua de puncte de colectare și să desfășoare campanii de informare în conformitate cu art.  12, alin.(5), lit f). 
(12) Gestionarea produselor textile precum și a deșeurilor textile se efectuează conform prevederilor actelor normative aprobate de Guvern.,,

45.  Articolul 53:
45.1. la aliniatul (1) textul ,,substanțelor enumerate în secțiunea 1 din anexa nr. 6” se substituie cu textul ,,poluanți organici persistenți”;
45.2. aliniatele (3) și (4) se exclude.

46.   Articolul 54:
46.1. la  aliniatul (2):
46.1.1. se completează cu litera a5) cu următorul cuprins:
,, a5) ambalaj reutilizabil – ambalaj refolosit pentru același scop , a cărui  returnare de către consumator ori comerciant este asigurată de plata  unui sistem de depozit;”
46.1.2. se completează cu literele c1), c2) și c3) cu următorul cuprins:
,, c1) introducere intenționată de metale grele - utilizarea intenționată a unei substanțe care conține metale grele pentru crearea ambalajului sau a unui element din ambalaj, atunci când se dorește prezența sa permanentă în ambalajul final sau în elementul ambalajului, cu scopul de a-i conferi o caracteristică, un aspect sau o calitate specifică;
Utilizarea materialelor reciclate ca materii prime pentru fabricarea de noi materiale de ambalare, în cazul în care anumite părți ale materialelor reciclate pot conține cantități de metale reglementate, nu se consideră introducere intenționată.
	
	c2) metale grele - plumb, cadmiu, mercur și crom hexavalent;

	
	



	
	



	
	c3) prezență accidentală de metale grele -  prezența fortuită de metale grele într-un ambalaj sau într-un element al ambalajului.


46.2. La aliniatul (5) textul ,,distribuirea gratuită,, se substituie cu textul ,, plasarea pe piață,, iar textul ,, ,cu excepția celor biodegradabile,, se exclude.

46.3. Aliniatul (6) se completează cu punctul 41) – 43)  cu următorul cuprins: 
,,41) condițiile în care nivelurile de concentrație menționate la alineatul (4) din prezentul articol nu se aplică materialelor reciclate și circuitelor de produse aflate într-un lanț închis și controlat, precum și tipurile de ambalaje scutite de obligația menționată la alineatul (6) pct.4) se stabilesc prin ordinul Ministerului Mediului.
42) Prin derogare de la prevederile alin. (6) pct. 4), ambalajele din sticlă pot depăși valoarea-limită de 100 ppm în greutate pentru totalul nivelurilor de concentrație de plumb, cadmiu, mercur și crom hexavalent, cu condiția respectării cumulative a cerințelor prevăzute la lit. a)–c).
a) Cerințe privind procesul de fabricație
În procesul de fabricație a ambalajelor din sticlă:
- se interzice introducerea intenționată de plumb, cadmiu, mercur sau crom hexavalent;
- depășirea valorii-limită prevăzute la alin. (6) pct. 4) este permisă exclusiv ca urmare a utilizării materialelor reciclate;
- materialele reciclate utilizate trebuie să fie compatibile cu procesul tehnologic și să nu conducă la introducerea deliberată de metale grele.

b) Cerințe privind monitorizarea și raportarea
În cazul în care media nivelurilor concentrației totale de metale grele, determinată pe baza a douăsprezece controale lunare consecutive, efectuate pentru producția fiecărui cuptor individual de fabricare a sticlei, reprezentativă pentru o funcționare normală și constantă, depășește valoarea de 200 ppm în greutate:
· fabricantul, reprezentantul autorizat al acestuia sau, după caz, persoana care introduce produsul pe piață, are obligația de a transmite Agenției de Mediu un raport care cuprinde cel puțin: valorile măsurate; descrierea metodelor de măsurare utilizate; identificarea surselor potențiale ale prezenței metalelor grele; descrierea detaliată a măsurilor adoptate pentru reducerea nivelurilor de concentrație; 
· obligația de raportare revine persoanei care introduce produsul pe piață în cazul în care fabricantul sau reprezentantul autorizat nu este stabilit pe teritoriul țării.
c) Cerințe privind evidența și controlul
- rezultatele măsurărilor efectuate la locul de producere, precum și metodele de măsurare utilizate, se documentează  și păstrează într-un mod care să permită verificarea acestora;
- aceste informații se pun la dispoziția Agenției de Mediu, la cerere, în scopul verificării conformității;
- operatorii economici asigură condițiile necesare pentru controlul și verificarea respectării cerințelor prevăzute de prezentul alineat.
43) Prin derogare de la prevederile alin. (6) pct. 4), totalul nivelurilor concentrației de metale grele prezente în lăzile din plastic și în paleții din plastic poate depăși valoarea-limită de 100 ppm în greutate, cu condiția ca acestea să fie introduse și operate exclusiv în cadrul unor sisteme de reutilizare aflate într-un circuit închis și controlat, organizat fie intern, fie în baza unor acorduri contractuale între operatori economici, care asigură trasabilitatea completă pe întreg ciclul de viață, în conformitate cu lit. a)–c).
a) Cerințe privind fabricarea și repararea
Lăzile din plastic și paleții din plastic care depășesc valoarea-limită prevăzută la alin. (6) pct. 4) se fabrică sau se repară numai în cadrul unor procese de reciclare autorizată , cu respectarea cumulativă a următoarelor cerințe:
- materialele utilizate pentru reciclare provin exclusiv din lăzi din plastic sau paleți din plastic aflați anterior în sistemul închis și controlat;
- introducerea altor materiale este limitată la nivelul minim realizabil din punct de vedere tehnic și nu depășește 20% din greutate;
- se interzice introducerea intenționată de metale grele în procesul de reciclare;
- utilizarea materialelor reciclate provenite din ambalaje care pot conține metale grele, în scopul reparării, nu constituie introducere intenționată de metale grele;
- depășirea valorii-limită de 100 ppm este permisă exclusiv ca rezultat al utilizării materialelor reciclate menționate la pct. i);
- operațiunile de fabricare și reparare se desfășoară în condiții controlate și autorizate, cu menținerea identificatorului unic al ambalajului și actualizarea datelor în sistemul de trasabilitate.
b) Cerințe privind marcarea și identificarea
Lăzile din plastic și paleții din plastic prevăzuți la alin. (42) se identifică printr-un marcaj permanent, indelebil și vizibil, realizat prin embosare, gravare sau alte metode echivalente, rezistent la uzură mecanică, agenți chimici și procese de spălare industrială, amplasat într-o zonă accesibilă vizual, care conține în mod obligatoriu:
- un identificator unic al ambalajului;
- codul operatorului economic responsabil;
- simbolul sistemului de reutilizare sau al circuitului închis;
- data fabricației sau un cod echivalent de trasabilitate;
Marcajul atestă apartenența ambalajului la un sistem închis și controlat și permite identificarea și urmărirea acestuia pe întreaga durată de utilizare.
c) Cerințe privind operarea sistemului închis și controlat
Sistemele prevăzute la alin. (42) îndeplinesc următoarele condiții:
- asigură trasabilitatea completă a lăzilor și paleților, inclusiv evidența introducerii, utilizării, transferului, reparării și retragerii din uz;
- sunt documentate, monitorizate și verificabile, inclusiv prin evidențe păstrate de operatorii economici implicați;
- limitează utilizarea ambalajelor exclusiv la operatorii economici participanți la sistem, în baza unor aranjamente organizatorice sau contractuale;
- prevăd măsuri de control pentru prevenirea pierderii, utilizării neautorizate sau introducerii în afara circuitului;
- includ proceduri pentru retragerea din uz a ambalajelor neconforme sau deteriorate și eliminarea acestora în mod controlat, cu evidență documentată;
- pun la dispoziția autorităților competente, la cerere, informațiile necesare pentru verificarea conformității cu prezentele prevederi.,,

47.   Articolul 541:
47.1. la aliniatul (2) prima propoziție va avea următorul cuprins:
,,(2) Producătorii percep un depozit de la distribuitori sau comercianți pentru fiecare unitate de produs ambalat în ambalaje de unică folosință și  reutilizabile, menționat la alin. (12) pe care îl vor rambursa consumatorului sau utilizatorului final în schimbul ambalajelor returnate.”
47.2. la aliniatul (3) după textul ,,în ambalaje” se completează cu textul ,,returnabile și”
47.3. aliniatul (9) va avea următorul cuprins:
,, (9) Ambalajele reutilizabile supuse sistemului de depozit nu sunt acceptate și depozitul nu se rambursează dacă:
a) nu poartă etichetă cu elementele specifice care să indice aplicarea sistemului de depozit pentru ambalajele reutilizabile sau eticheta nu este clar vizibilă și, prin urmare, nu este identificabilă; și/sau 
b) nu sunt golite complet; și/sau sunt deteriorate sau contaminate în măsura în care nu mai pot fi reutilizate.”
47.4.  aliniatele (12) și (13) vor avea următorul cuprins:
,,(12) Cuantumul depozitului pentru ambalajele de unică folosință și reutilizabile supuse sistemului de depozit conform alin.(2)  este de minimum 2 lei și se aprobă de către Ministerul Mediului pentru o perioadă de cel puțin un an, ținându-se cont de propunerile administratorului sistemului de depozit pentru ambalajele reutilizabile și pentru cele de unică folosință.
(13) Cuantumul depozitului trebuie să fie stabilit la un nivel care să încurajeze consumatorii sau utilizatorii finali de produse ambalate să returneze ambalajele reutilizabile sau e de unică folosință supuse sistemului de depozit.”

48.  Aliniatul 542 :
48.1. aliniatul (1) va avea următorul cuprins:
,,(1) Comercianții de produse în ambalaje supuse sistemului de depozit sunt obligați să accepte ambalajele reutilizabile  și de unică folosință returnate de consumatorii sau utilizatorii finali, pentru care s-a stabilit un depozit în conformitate cu art.541, și să le ramburseze acestora depozitul, indiferent de faptul că vând sau nu produse ambalate în ambalaje identice.  Sunt scutiți de la această obligație comercianții care funcționează în magazinele din orașe și sate cu o suprafață comercială care nu depășește 100 m2 sau în unitățile cu o suprafață comercială care nu depășește 150 m2, cum ar fi tarabele din piață, chioșcurile, benzinăriile și unitățile de alimentație publică, precum și comercianții care plasează produsele respective exclusiv prin intermediul unor platforme online sau al aparatelor automate pentru vânzări. Comercianții de produse în ambalaje reutilizabile și de unică folosință  care fac obiectul scutirilor prevăzute în prezentul alineat sunt încurajați să organizeze puncte de returnare pentru produsele ambalate  în ambalaje de unică folosință și reutilizabile.
48.2. aliniatele (2)-(3) se exclude;
48.3. la aliniatul (4) textul ,,menționați la alin. (1) și (2),, se exclude;
48.4. la aliniatul (5) textul ,,de produse ori deșeurile de ambalaje,, se exclude;

49. Articolul 543 se abrogă. 
xxxxxxxxxxxxxxxxxxxx
50.   Articolul 544  va avea următorul cuprins:
,, Articolul 544. Administratorul sistemului de depozit pentru ambalaje
(1) Administratorul sistemului de depozit pentru ambalaje  este o entitate juridică fără scop lucrativ, înființat în conformitate cu Legea nr. 86/2020 cu privire la organizațiile necomerciale exclusiv pentru implementarea, gestionarea, operarea sistemului de depozit și asigurarea finanțării acestuia aplicabil atât ambalajelor reutilizabile, cât și ambalajelor de unică folosință supuse sistemului de depozit.
(2) Fondatorii administratorului sistemului de depozit pentru ambalaje de unică folosință și reutilizabile sunt structuri asociative ale producătorilor și structuri asociative ale comercianților care plasează pe piață și comercializează produsele ambalate menționate la art.541 alin.(3). Fondatorii se vor înscrie în procedura de desemnare a administratorului sistemului de depozit prin depunerea documentației prevăzute de lege, în termen de maximum 90 de zile calendaristice de la intrarea în vigoare a actului normativ ce stabilește cerințele de constituire a administratorului.
(3) Administratorul sistemului de depozit pentru ambalaje îndeplinește următoarele obligații:
1) asigură atingerea următoarelor ținte de colectare a deșeurilor de ambalaje pentru care se aplică sistemul de depozit:
a) 55% – sticlă, 60% – plastic, 60% – metal, pentru primul an calendaristic de funcționare a sistemului de depozit;
b) 65% – sticlă, 70% – plastic, 70% – metal, pentru al doilea an calendaristic de funcționare a sistemului de depozit;
c) 75% – sticlă, 80% – plastic, 80% – metal, începând cu al treilea an calendaristic de funcționare a sistemului de depozit;
2) administrează sistemul de depozit pentru ambalaje și organizează colectarea deșeurilor de ambalaje;
3) organizează gestionarea deșeurilor de ambalaje colectate în cadrul sistemului de depozit, cu selectarea, prin licitație publică, a gestionarilor de deșeuri care vor recicla aceste deșeuri, asigurând atingerea țintelor stabilite pentru colectarea și reciclarea deșeurilor de ambalaje supuse sistemului de depozit;
4) educă și informează publicul cu privire la aplicarea sistemului de depozit pentru ambalaje de unică folosință;
5) pune la dispoziția comercianților menționați la art.541 facilități pentru preluarea deșeurilor de ambalaje (inclusiv facilități pentru preluarea automată (nonumană) a deșeurilor de ambalaje și pentru rambursarea depozitului), ținând cont de zona de vânzare a magazinului și de cantitatea de deșeuri de ambalaje colectate la magazin; asigură, din resurse proprii, reparația și întreținerea instalațiilor automate (nonumane) de preluare a deșeurilor de ambalaje sau rambursează comercianților de produse în ambalaje prevăzuți la art.542 costurile de reparație și întreținere a instalațiilor automate (nonumane) de preluare a deșeurilor de ambalaje pe care le-au achiziționat și/sau închiriat, care respectă specificațiile tehnice stabilite de administratorul sistemului de depozit;
6) rambursează comercianților de produse în ambalaje menționați la art.542 un tarif de gestionare ce cuprinde costurile suportate de aceștia pentru îndeplinirea obligațiilor ce le revin prin aplicarea sistemului de depozit pentru ambalajele de unică folosință, asociat cu preluarea deșeurilor de ambalaje de unică folosință pentru care se constituie un depozit (inclusiv costurile suportate de acești comercianți la achiziționarea și/sau închirierea de instalații automate (nonumane) de preluare a deșeurilor de ambalaje care respectă specificațiile tehnice stabilite de administratorul sistemului de depozit); rambursează depozitul și costurile pentru furnizarea de informații publice;
7) îndeplinește alte obligații prevăzute de prezenta lege, precum și de alte acte normative privind constituirea administratorului sistemului de depozit pentru ambalaje de unică folosință, care îi sunt stabilite prin contracte cu producătorii ce furnizează produse ambalate în ambalaje de unică folosință, pentru care s-a constituit un depozit, și cu comercianții de ambalaje menționați la art.541.
(4) Administratorul sistemului de depozit pentru ambalaje trebuie să aibă:
a) capacitatea financiară necesară pentru îndeplinirea obligațiilor în calitate de administrator pe întreg teritoriul țării;
b) posibilitatea de a îndeplini obligațiile în calitate de administrator pe întreg teritoriul țării, în baza contractelor cu comercianții de ambalaje.
(5) Administratorul sistemului de depozit pentru ambalajele prezintă Ministerului Mediului,  dosarul întocmit în conformitate cu cerințele prevăzute în Regulamentul privind implementarea sistemului de depozit pentru ambalaje, aprobat prin Hotărârea Guvernului nr. 379/2025, ținând cont de particularitățile organizării sistemului de depozit pentru ambalajele, și anume:
a) planul de organizare a sistemului de depozit pentru ambalajele, care include măsuri și acțiuni distincte, după caz , pentru ambalajele reutilizabile și pentru ambalajele de unică folosință, pentru a se asigura îndeplinirea obligațiilor impuse operatorilor economici care participă în cadrul sistemului de depozit;
b) schema de finanțare a sistemului de depozit pentru ambalajele, inclusiv a implementării planului de organizare a sistemului de depozit pentru ambalaje  și a programului de educare și informare a publicului cu privire la sistemul de depozit pentru ambalaje. Cuantumul tarifului de administrare care urmează să fie plătit de către producători pentru administrarea sistemului de depozit pentru ambalaje, precum și cuantumul tarifului de gestionare care urmează să fie plătit către comercianți pentru îndeplinirea obligațiilor aferente sistemului de depozit se precizează în schema de finanțare;
c) programul de educare și informare a publicului cu privire la sistemul de depozit pentru ambalaje , care va include priorități și măsuri pentru educarea și informarea publicului.
(6) Ministerul Mediului refuză coordonarea documentelor menționate la alin.(5) dacă planul de organizare a sistemului de depozit pentru ambalaje de unică folosință și/sau schema de finanțare a sistemului de depozit pentru ambalaje de unică folosință, și/sau programul de educare și informare a publicului cu privire la sistemul de depozit pentru ambalaje de unică folosință nu respectă cerințele stabilite de lege și/sau calculele și datele prezentate în schema de finanțare a sistemului de depozit pentru ambalaje de unică folosință nu sunt justificate.
(7) Administratorul sistemului de depozit pentru ambalaje  prestează servicii în condiții nediscriminatorii tuturor producătorilor care furnizează produse ambalate în ambalaje de unică folosință și reutilizabile, pentru care s-a constituit un depozit în conformitate cu art.541, pentru plasarea pe piață și către comercianții de produse în ambalaje.
(8) Administratorul sistemului de depozit pentru ambalaje nu are dreptul să divulge unei terțe părți sau oricărui producător care participă la sistemul de depozit pentru ambalaje  ori comerciantului de produse în ambalaje informații despre produsele plasate pe piață și cantitatea de ambalaje de unică folosință vândute de către comercianții de produse în ambalaje, cu excepția cazurilor prevăzute de lege.
(9) Fondatorii și membrii la administrarea sistemului de depozit pentru ambalaje  au obligația de a acționa în condiții de transparență și nediscriminatorii față de orice operator economic care furnizează servicii sau produse necesare funcționării sistemului.
(10) Administratorul sistemului de depozit pentru ambalaje implementează măsurile prevăzute în planul de organizare a sistemului de depozit pentru ambalaje, schema de finanțare, programul de educare și informare a publicului  și prezintă rapoarte privind implementarea acestor măsuri.
(11) Administratorul sistemului de depozit pentru ambalaje alocă 1% – 2% din veniturile sale, constând în depozite nerevendicate și sume obținute din comercializarea deșeurilor de ambalaje predate către reciclare, pentru educarea și informarea publicului cu privire la funcționarea sistemului de depozit.
(12) Veniturile înregistrate cu orice titlu de către administratorul sistemului de depozit, inclusiv depozitele nerevendicate, se folosesc în mod exclusiv pentru susținerea funcționării sistemului de depozit și creșterea eficienței acestuia.
(13) Țintele de colectare prevăzute la alin. (3)  se calculează ca raport procentual dintre numărul total de ambalaje de unică folosință supuse sistemului de depozit, validate ca fiind returnate în cadrul sistemului de depozit în anul calendaristic de referință, și numărul total de ambalaje de unică folosință supuse sistemului de depozit plasate pe piață în același an calendaristic. Ambalajele validate ca fiind returnate în cadrul sistemului de depozit sunt ambalajele identificate și validate prin sistemul electronic al instalațiilor automate de preluare sau, în cazul preluării manuale, la centrul logistic al sistemului de depozit, în baza codului de bare și a marcajului specific sistemului de depozit. Centrul logistic reprezintă spațiul organizat și gestionat de către administratorul sistemului de depozit, destinat pentru validarea, în baza codului de bare, a ambalajelor supuse sistemului de depozit.
(13)1 Pentru ambalajele reutilizabile supuse sistemului de depozit, administratorul sistemului de depozit raportează separat cantitățile plasate pe piață, cantitățile returnate, cantitățile transmise producătorilor în vederea reutilizării, cantitățile care nu mai pot fi reutilizate și modul de gestionare a acestora.
(14) În cazul neatingerii țintelor de colectare prevăzute la alin.(3), administratorul sistemului de depozit va achita către Fondul Național de Mediu  o sumă de 2 lei pentru ambalajele din metal și de 4 lei pentru ambalajele din plastic și sticlă, pentru fiecare unitate de ambalaj pentru care nu au fost atinse țintele minime anuale de colectare.
(14)1 Administratorul sistemului de depozit publică lunar pe pagina sa web oficială cantitatea de ambalaje supuse sistemului de depozit plasate pe piață și cantitatea de ambalaje returnate, în unități și în kilograme, defalcate pe tip de material și, după caz, pe tip de ambalaj reutilizabil sau de unică folosință.
(15) Administratorul sistemului de depozit raportează Agenției de Mediu următoarele  informații privind:
a) cantitatea de produse în ambalaje supuse sistemului de depozit plasate pe piață de către producători;
b) cantitatea de ambalaje returnate în cadrul sistemului de depozit;
c) gradul și modalitatea de realizare a țintelor de colectare;
d) cantitatea de ambalaje reutilizabile transmise producătorilor în vederea reutilizării;
e) cantitatea de deșeuri provenite din ambalaje de unică folosință transmise spre reciclare sau alte operațiuni de valorificare;
f) implementarea planului de organizare, a schemei de finanțare și a programului de educare și informare a publicului;
g) alte informații stabilite de Guvern sau solicitate de autoritățile competente în legătură cu funcționarea sistemului de depozit.
(16) Agenția de Mediu examinează rapoartele transmise de administratorul sistemului de depozit și poate solicita informații suplimentare, clarificări sau înlăturarea deficiențelor și inexactităților.
(17) Administratorul sistemului de depozit publică semestrial și anual rapoartele privind implementarea planului de organizare, a schemei de finanțare și a programului de educare și informare a publicului, după acceptarea acestora de către Agenția de Mediu, cu respectarea legislației privind protecția informațiilor comerciale confidențiale și a datelor cu caracter personal.,,

51. Articolul 56 va avea următorul cuprins:
,, Articolul 56. Bio-deșeurile
(1) Gestionarea bio-deșeurilor se efectuează cu respectarea art. 3, art. 4 și art. 13, astfel încât să fie separate și reciclate la sursă sau colectate separat și să nu fie amestecate cu alte tipuri de deșeuri.
(2) Colectarea separată a bio-deșeurilor se organizează în vederea compostării, digestiei anaerobe sau a altor operațiuni de reciclare organică, într-un mod care asigură un nivel înalt de protecție a mediului și sănătății populației, iar materialele rezultate respectă cerințele de calitate aplicabile.
(3) Deșeurile care au proprietăți similare privind biodegradabilitatea și compostabilitatea, pot fi  colectate împreună cu bio-deșeurile, cu condiția ca acestea să respecte standardele naționale privind ambalajele sau produsele recuperabile prin compostare și biodegradare și să nu afecteze calitatea compostului, digestatului sau a altor materiale rezultate.
(4) Autoritățile administrației publice locale, operatorii serviciului de salubrizare și operatorii autorizați, după caz, iau măsuri pentru încurajarea reciclării bio-deșeurilor, inclusiv prin compostare, digestie anaerobă, compostare la locul generării și alte forme de reciclare organică, cu respectarea cerințelor de protecție a mediului și sănătății populației.
(5) Autoritățile administrației publice locale promovează compostarea în gospodării, inclusiv prin informarea populației, facilitarea accesului la echipamente de compostare și integrarea acestor măsuri în programele locale de gestionare a deșeurilor.
(6) Deșeurile biodegradabile provenite din parcuri, grădini, spații verzi și alte activități similare se colectează separat și se direcționează cu prioritate către compostare, digestie anaerobă sau alte operațiuni de reciclare organică autorizate.
(7) Se promovează utilizarea compostului, digestatului și a altor materiale obținute din bio-deșeuri, cu condiția respectării cerințelor de calitate, siguranță și protecție a mediului stabilite prin actele normative aplicabile.
(8) În cazul în care bio-deșeurile colectate separat sunt contaminate cu substanțe periculoase sau cu alte materiale care compromit tratarea biologică ori calitatea materialelor rezultate, acestea nu se tratează în instalații de compostare sau digestie anaerobă destinate bio-deșeurilor colectate separat și se gestionează potrivit caracteristicilor lor și cerințelor stabilite prin prezenta lege și prin autorizația de mediu pentru gestionarea deșeurilor.
(9) Cerințele privind colectarea separată, reciclarea la sursă, compostarea, digestia anaerobă, calitatea compostului, digestatului și a altor materiale obținute din bio-deșeuri, precum și condițiile în care anumite deșeuri compostabile pot fi colectate împreună cu bio-deșeurile se stabilesc de Ministerul Mediului.,,

52.  Articolul 59  va avea următorul cuprins:
,, Articolul 59. Deșeurile de azbest și materialele care conțin azbest
1. În sensul prezentei legi, deșeuri de azbest sunt substanțele, obiectele, produsele, materialele sau elementele de construcție care constau din azbest ori conțin azbest și care constituie deșeuri conform art. 2 pct. 9). Azbestul include următorii silicați fibroși: crocidolit, actinolit, antofilit, crizotil, amosit și tremolit.
1. Deșeurile de azbest se gestionează astfel încât să se prevină și să se reducă la sursă eliberarea fibrelor sau a prafului de azbest în aer, scurgerea lichidelor care pot conține fibre de azbest în sol, în apele de suprafață sau în apele subterane, precum și orice altă poluare a mediului ori risc pentru sănătatea populației.
1. Activitățile de demolare a construcțiilor, structurilor și instalațiilor care conțin azbest, precum și activitățile de îndepărtare a azbestului sau a materialelor care conțin azbest se efectuează astfel încât să nu provoace poluarea mediului cu fibre sau praf de azbest.
1. Beneficiarul lucrărilor și executantul lucrărilor de demolare, renovare, reparație, întreținere, dezmembrare sau îndepărtare a materialelor care conțin azbest sunt obligați, înainte de începerea lucrărilor, să identifice materialele care conțin azbest și să elaboreze un plan de lucru pentru prevenirea poluării cu azbest, în conformitate cu Regulamentului privind protecția lucrătorilor împotriva riscurilor legate de expunerea la azbest la locul de muncă.
1. Planul de lucru pentru prevenirea poluării cu azbest prevăzut la alin. (4) include cel puțin:
1. descrierea amplasamentului și a lucrărilor care urmează a fi efectuate;
1. identificarea materialelor care conțin azbest și estimarea cantităților de deșeuri de azbest care vor fi generate;
1. metodele de lucru utilizate pentru prevenirea dispersării fibrelor sau prafului de azbest;
1. măsurile de izolare, umectare, captare, curățare și decontaminare a zonei de lucru;
1. modul de colectare separată, ambalare, etichetare, stocare temporară, transportare și predare a deșeurilor de azbest;
1. operatorii autorizați care vor efectua colectarea, transportul, tratarea, stocarea sau eliminarea deșeurilor de azbest;
1. depozitul sau instalația autorizată la care vor fi predate deșeurile;
1. măsurile de prevenire a emisiilor accidentale de fibre sau praf de azbest și procedurile de intervenție în caz de incident;
1. evidența deșeurilor generate și documentele de trasabilitate până la eliminarea finală.
1. Deșeurile de azbest se colectează separat și nu se amestecă cu alte categorii de deșeuri, substanțe sau materiale. Este interzisă compactarea, mărunțirea, spargerea, prelucrarea mecanică sau manipularea deșeurilor de azbest în condiții care pot genera eliberarea fibrelor sau prafului de azbest în mediu.
1. Deșeurile de azbest se ambalează și se etichetează imediat după generare, în ambalaje închise, rezistente, etanșe și marcate, conform  prevederilor art.22 și cerințelor privind clasificarea, etichetarea și ambalarea substanțelor și amestecurilor, aprobate de Guvern, astfel încât, pe durata colectării, manipulării, stocării temporare, încărcării, transportării și descărcării, să nu fie eliberate fibre sau praf de azbest și să nu se scurgă lichide care pot conține fibre de azbest.
1. Colectarea, transportarea, stocarea, tratarea sau eliminarea deșeurilor de azbest se realizează numai de operatori care dețin autorizație de mediu integrată  sau autorizație de mediu, eliberată conform art. 25, cu respectarea condițiilor stabilite în autorizație și a cerințelor de gestionare a deșeurilor din construcții și demolări aprobate de Guvern.
1. Transportarea deșeurilor de azbest pe teritoriul Republicii Moldova se efectuează cu respectarea art. 4 și art. 44, a cerințelor privind transportul mărfurilor periculoase și a condițiilor stabilite de Guvern, astfel încât, în cursul transportului, să nu fie eliberate fibre sau praf de azbest în aer și să nu se producă scurgeri de lichide care pot conține fibre de azbest.
1. Stocarea temporară a deșeurilor de azbest se realizează numai în spații special amenajate, marcate, securizate și protejate împotriva deteriorării ambalajelor, accesului neautorizat, acțiunii factorilor atmosferici și dispersării fibrelor sau prafului de azbest.
1. Eliminarea deșeurilor de azbest se efectuează numai în depozite de deșeuri autorizate pentru primirea acestui tip de deșeuri sau în celule/sectoare special amenajate și autorizate, cu aplicarea măsurilor de tratare, ambalare, acoperire sau izolare necesare pentru prevenirea eliberării particulelor de azbest în mediu.
1. Operatorul depozitului care acceptă deșeuri de azbest este obligat să asigure evidența separată a cantităților primite, localizarea exactă a zonelor de depozitare a deșeurilor de azbest, acoperirea acestora potrivit condițiilor de autorizare și păstrarea informațiilor privind amplasarea lor pe toată durata de exploatare, închidere și monitorizare postînchidere a depozitului.
1. Transferul peste frontiere al deșeurilor de azbest se realizează potrivit art. 64, Convenției de la Basel privind controlul transportului peste frontiere al deșeurilor periculoase și al eliminării acestora și cerințelor stabilite de Guvern.
1. Cerințele detaliate privind identificarea materialelor care conțin azbest, elaborarea planului de lucru pentru prevenirea poluării cu azbest, colectarea separată, ambalarea, etichetarea, stocarea temporară, transportarea, tratarea și eliminarea deșeurilor de azbest, sunt parte componentă a cerințelor de gestionare a deșeurilor din construcții și demolări, aprobate de Guvern.”

53.     Articolul 591  va avea următorul cuprins:
,,Articolul 59¹ . Gestionarea deșeurilor din construcții și demolări
,,(1) Gestionarea deșeurilor din construcții și demolări  se realizează în conformitate cu ierarhia gestionării deșeurilor, prevăzută la art. 3, 31, al legii prin aplicarea succesivă a măsurilor de prevenire, pregătire pentru reutilizare, reciclare, valorificare, inclusiv valorificare energetică și eliminarea deșeurilor, incluse în proiectul  de execuție a construcției si/sau de desființare a construcției.  Măsurile preconizate respectă obiectivele și condițiile prevăzute la art. 14, lit. c), precum și a principiului poluatorul plătește.
(2) În scopul aplicării ierarhiei gestionării deșeurilor și al maximizării reutilizării și reciclării materialelor rezultate din construcții și demolări, proiectul de desființare a construcției, reglementat prin art.311-315 din Codul urbanismului și construcțiilor nr. 434/2023 include un șir de măsuri obligatorii privind modul de recondiţionare a produselor şi a elementelor de construcţie, recuperate în procesul demolării/demontării, lista cu volumul lucrărilor de demolare/demontare, de reciclare şi de utilizare a materialelor şi produselor rezultate măsurile de remediere şi amenajare a terenului după realizarea activităţilor şi lucrărilor de demolare/demontare.
 Măsurile  anterior demolării  fac parte din condițiile obligatorii  pentru eliberarea autorizației de desființare  ce vor constitui  la elaborarea planului de gestionare a deșeurilor pe șantier, care este parte componentă a proiectului de desființare a construcției.
(3) Auditul anterior demolării este obligatoriu pentru lucrările de desființare, demolare sau renovare majoră, în cazul:
a) clădirilor nerezidențiale cu suprafața  construcției mai mare de 1 000  m2;
 b) în cazul clădirilor rezidențiale cu suprafața  construcției  mai mare de 5 000  m2
(4) Implementarea măsurilor de gestionare a deșeurilor din construcții și demolări, la locul generării acestora, în conformitate cu cerințele prezentei legi și în conformitate cu cerințele Codul urbanismului și construcțiilor nr. 434/2023 are scopul atingerii obiectivelor politicici de stat menționate la art. 14 lir. c). 
(5) Deșeurile din construcții și demolări sunt gestionate în condiții de siguranță pentru mediu și sănătatea populației, ţinându-se cont de prevederile prezentei legi, - precum și de prevederile Convenției de la Basel privind controlul transportului peste frontiere al deșeurilor periculoase și al eliminării acestora, la care Republica Moldova a aderat prin Hotărârea Parlamentului nr. 1599/1998, și ale documentelor directoare adoptate în cadrul acesteia.
 (6) Mecanismul de gestionare a deșeurilor din construcții și demolări se stabilește prin actele normative aprobate de Guvern.,,

54.  Se completează cu articolele 601 – 607 cu următorul cuprins:
,, Articolul 601. Produse din plastic de unică folosință
(1) Prezentul articol are ca scop asigurarea prevenirii și reducerii impactului anumitor produse din plastic asupra mediului, în special asupra mediului acvatic, și asupra sănătății umane, precum și promovarea tranziției către o economie circulară, prin modele de afaceri durabile, contribuind astfel la funcționarea eficientă a pieței interne.
[bookmark: _Hlk214804392](2) Prevederile prezentului articol se aplică produselor din plastic de unică folosință enumerate în anexa 51, produselor fabricate din materiale plastice oxodegradabile și echipamentelor de pescuit care conțin plastic.
(3) În senul prezentei legi noțiunile utilizat au următoarele semnificații:
a) materiale plastice oxodegradabile - materiale din plastic care conțin aditivi care, prin oxidare, duc la fragmentarea materialelor plastice în microfragmente sau la descompunerea chimică;
b) material plastic biodegradabil - material plastic care poate face obiectul descompunerii fizice, biologice, astfel încât să se descompună în final în dioxid de carbon (CO2), biomasă și apă, și este, în conformitate cu standardele europene pentru ambalaje, recuperabil prin compostare industrială și digestie anaerobă;
c) echipamente de pescuit - articole sau unelte care sunt utilizate în activitatea de pescuit sau în acvacultură pentru a viza, a captura sau a crește resurse biologice marine, sau care plutesc la suprafața mării și care sunt utilizate cu scopul de a atrage și de a captura sau de a crește astfel de resurse biologice marine;
d) deșeuri de echipamente de pescuit - echipament de pescuit care intră sub incidența definiției deșeurilor de la art. 2 pct. 9), inclusiv toate componentele separate, substanțele sau materialele care au făcut parte din aceste echipamente de pescuit sau au fost atașate acestora atunci când acestea au fost aruncate în mare, inclusiv atunci când au fost abandonate sau pierdute;
e) produse din tutun - produse din tutun astfel cum sunt definite în Legea Nr. 278/2007 cu privire la tutun şi la articolele din tutun.
i)  pungi de transport din plastic oxodegradabile - pungi de transport fabricate din materiale plastice care includ aditivi care catalizează fragmentarea materialelor plastice în microfragmente;
(4) Aplicarea mecanismelor financiare prevăzute în art.605 se realizează cu respectarea principiului evitării dublei finanțări a acelorași costuri de gestionare a deșeurilor.
Articolul 602. Reducerea consumului
(1) În scopul reducerii cantitative măsurabile a consumului de produse din plastic de unică folosință enumerate în partea A din anexa  51, precum şi al evitării poluării mediului, producătorii care plasează pe piața aceste produse sunt obligați:
a) să întreprindă măsuri pentru reducerea progresivă a cantităților plasate pe piaţă astfel: 5% pentru anul 2028, 10% pentru anul 2029, 15% pentru anul 2030 şi 20% pentru anul 2031, raportat la anul 2027; 
b) să raporteze anual la Agenției de  Mediu cantitățile plasate pe piață în anul precedent celui în care raportează;
c) să raporteze anual măsurile adoptate pentru atingerea țintelor menționate la lit. a) către Agenției de  Mediu, până la data de 30 aprilie  a anului  ce urmează după anul gestionar în care s-a desfășurat activitatea.
(2) Distribuitorii care comercializează cu amănuntul produse din plastic de unică folosință enumerate în partea A din anexă 51, precum și operatorii economici care în scopul comercializării produselor proprii utilizează aceste produse sunt obligați:
a) să ofere consumatorului posibilitatea de a alege la punctele de comercializare  alternative reutilizabile, alternative inovatoare și durabile sau care nu conțin plastic;
b) să aplice un preț de comercializare distinct  pentru produsele din plastic de unică folosință furnizate;
c) să evidențieze distinct pe documentele de comercializare  prețul produselor din plastic de unică folosință furnizate și să afișeze valoarea la loc vizibil la punctul de comercializare, pentru informarea consumatorilor finali.
(3) Producătorii care plasează pe piață produse care nu conțin plastic destinate înlocuirii produselor din plastic de unică folosință, sticle PET care conțin plastic reciclat ori plastic reciclat destinat încorporării în sticle PET se înregistrează la Agenția de Mediu. Mecanismul  de înregistrare și raportare a datelor se adopt de Guvern.
(4) Modelul și conținutul formularului de raportare a produselor din plastic de unică folosință, menționat la alin.(1), metodologia de calculare şi verificare a reducerii consumului de produse din plastic de unică folosință, plasate pe piață, enumerate în partea A din anexa 51, precum și instrucțiunile de completare, adopt de Guvern.  
Articolul 603. Restricții privind plasarea pe piață, 
(1) În scopul protecției mediului și a sănătății populației, al prevenirii formării deșeurilor din plastic se interzice plasarea pe piață a tuturor produselor fabricate din materiale plastice oxodegradabile, enumerate în partea B din anexa  51. 
(2) În contextul prevederilor  alin. (1) se interzice plasarea pe piață a următoarelor produse din plastic de unică folosință:
a) bețișoare pentru urechi;
b) tacâmuri (furculițe, cuțite, linguri, bețișoare);
c) farfurii;
d) paiele pentru băuturi;
e) agitatoare pentru băuturi;
f) bețe care se atașează baloanelor sau care sprijină baloane, cu excepția baloanelor de uz industrial sau pentru alte utilizări și aplicații profesionale, care nu sunt distribuite consumatorilor, inclusiv mecanismele acestor bețe;
g) recipiente pentru alimente, fabricate din polistiren expandat, obținută prin topirea sub presiune cu vapori de apă fierbinte a perlelor de polistiren spumos, cum ar fi cutii cu sau fără capac, în care alimentele sunt depozitate pentru consum imediat la fața locului sau pentru a lua la pachet, consumate de regulă  din recipient; și cele gata de consum fără a necesita o pregătire suplimentară precum gătirea, fierberea sau încălzirea, inclusiv recipientele pentru alimente utilizate pentru fast-food sau alte alimente pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare;
h) Recipiente pentru băuturi fabricate din polistiren expandat, inclusiv dopurile și capacele acestora. 
i) Pahare pentru băuturi fabricate din polistiren expandat, inclusiv capacele acestora.
j) Pungi de transport din plastic, pungi de transport din plastic subțire, pungi de transport din plastic foarte subțire, pungi de transport din plastic oxodegradabile.
k)  Coroane și ornamente funerare din plastic din plastic
(3) Interdicția menționată la alin. (2) nu se aplică următoarelor produse:
a) bețișoarele de urechi, agitatoarele pentru băuturi, paiele din plastic de unică folosință pentru uz medical, utilizate în scopuri medicale sau utilizate de un profesionist în sănătate în scopuri medicale;
b) bețișoarele din plastic de unică folosință utilizate de un prestator de servicii medico-legale sau în scopuri științifice (diagnostic, educațional sau în cercetare);
c) paiele de plastic de unică folosință pentru uz medical, în scopuri medicale sau utilizate de un profesionist în domeniul sănătății pentru scopuri medicale, utilizate în casele de îngrijire, unități de învățământ, locuri de detenție.
(4) Interdicția menționată la alin. (2) lit. g) nu se aplică ambalajelor din material flexibil și ambalajelor din hârtie de ambalaj care conțin alimente destinate să fie consumate din ambalaj sau ambalaj fără pregătire suplimentară.
(5) Interdicția menționată la alin. (2) lit. i) nu se aplică:
a) recipiente din sticlă și metal pentru băuturi cu dopuri și capace din plastic;
b) recipiente pentru băuturi cu dopuri metalice și capace cu un strat de etanșare din plastic;
c) recipiente pentru băuturi destinate și utilizate pentru alimente lichide în scopuri medicale speciale. 
Articolul 604. Cerințe legate de produs și de marcarea acestuia
(1) Începând cu 2028 produsele din plastic de unică folosință enumerate în partea C din anexa 51, ale căror dopuri și capace sunt din plastic, se plasează pe piață numai dacă dopurile și capacele rămân atașate de recipiente în timpul etapei de utilizare preconizată a produselor.  În sensul prezentului articol dopurile sau capacele metalice cu garnituri din plastic nu se consideră ca fiind fabricate din plastic.
(2) Metodele de testare și cerințele de performanță pentru a demonstra că capacele și dopurile din plastic rămân atașate de recipientele pentru băuturi de unică folosință (până la 3 litri) pe durata utilizării normale se stabilesc conform standardului SM EN 17665+A1:2023.
(3) În scopul promovării tranziției către o economie circulară, sticlele pentru băuturi enumerate în partea F din anexa 51, având drept componentă principală polietilentereftalatul (sticlă PET), respectă cerințe minime de conținut de plastic reciclat, după cum urmează:
[bookmark: _Hlk219208596]a) începând cu 2028, sticlele PET conțin, în medie, cel puțin 25% plastic reciclat din totalul sticle PET plasate pe piață;
b) începând cu 2030, sticlele pentru băuturi conțin, în medie, cel puțin 30% plastic reciclat din totalul acestor sticle plasate pe piață.
(4) Fără a compromite igiena alimentară, siguranța alimentelor, bunele practici de igienă, bunele practici de fabricație, informarea consumatorilor, materialele și obiectele destinate să vină în contact cu produsele alimentare respectă prevederile actelor legislative relevante în materie de siguranță alimentară și igienă.
[bookmark: _Hlk143723889](5) Producătorii  care plasează pe piață sticle  pentru băuturi, enumerate în partea F din anexa 51, care conțin plastic reciclat, sunt obligați să raporteze anual Agenției de Mediu procentul de material reciclat din acestea, până la 30 aprilie, conform metodologiei și formatului de raportare aprobate de Guvern. 
(6) Producătorii care plasează pe piață plastic reciclat pentru a fi încorporat în sticle pentru băuturi sunt obligați să raporteze anual Agenției de Mediu cantitatea de material reciclat din acestea, până la 30 aprilie, conform metodologiei și formatului de raportare aprobate de Guvern.
(7) Agenția de Mediu  calculează și verifică realizarea obiectivelor menționate la alin. (3), urmând normele de punere în aplicare a prevederilor alin. (5) și (6), aprobate  de Guvern. 
(8) Începând cu 2028 fiecare produs din plastic de unică folosință enumerat în partea D din anexa 51, care este plasat pe piață poartă un marcaj clar, lizibil şi care nu se poate şterge, plasat pe ambalajul acestuia sau direct pe produs, marcaj care informează consumatorii cu privire la:
a) opțiunile de gestionare a deșeurilor pentru produs sau mijloacele de eliminare a deșeurilor care trebuie să fie evitate pentru produsul respectiv, în conformitate cu ierarhia deșeurilor menționată la art. 3 alin. (1);
b) prezența materialelor plastice în componența produsului şi impactul negativ asupra mediului rezultat din aruncarea produsului sau din alte mijloace necorespunzătoare de eliminare a produsului.
(9) Marcarea prevăzută la alin. (8) respectă prevederile referitoare la specificațiile armonizate privind marcarea produselor din plastic de unică folosință indicate în partea D din anexa 51.
(10) Specificațiile armonizate pentru marcajul menționat la prevederilor alin. (8)  se efectuează conform prevederilor actelor normative,  aprobate  de Guvern,  și respectă următoare condiții: 
(a) marcajul produselor din plastic de unică folosință enumerate la punctele 1, 2 și 3 din partea D din anexa 51 este plasat pe ambalajul pentru vânzare și pe ambalajul grupat al produselor respective. În cazul în care mai multe unități comercializabile sunt grupate la punctul de cumpărare, fiecare unitate comercializabilă poartă marcajul pe ambalajul propriu. Marcajul nu trebuie să fie obligatoriu în cazul ambalajelor cu o suprafață mai mică de 10 cm 2 ; 
(b) marcajul produselor din plastic de unică folosință enumerate la punctul 4 al părții D din anexa nr. 51 este plasat direct pe produs; 
(c) ia în considerare abordări voluntare sectoriale existente și acordă o atenție specială necesității de a evita informațiile care induc în eroare consumatorii.
(11) În cazul produselor de tutun, specificațiile armonizate pentru marcaj, indicate în  alin. (9) le completează pe cele prevăzute în Legea nr. 278/2007 privind controlul tutunului.
Articolul 605. Cerințe privind de responsabilitate extinsă a producătorului pentru produsele din plastic de unică folosință  
(1) Producătorii care plasează pe piața produse din plastic de unică folosință enumerate în partea E a anexei nr. 51 asigură îndeplinirea cerințelor de responsabilitate extinsă a producătorului pentru deșeurile generate după consumul acestor produse,  în conformitate cu art. 12,  în funcție de natura produsului și de regimul juridic aplicabil ambalajului, prin următoarele mecanisme:
a) pentru produse din plastic de unică folosință enumerate la secțiunea I a părții E a anexei nr. 51 prin participarea la sisteme de responsabilitate extinsă a producătorului pentru ambalaje, în condițiile Regulamentului privind ambalajele și deșeurile de ambalaj, aprobat prin Hotărârea Guvernului nr. 561/2020 privind gestionarea ambalajelor și a deșeurilor de ambalaje, precum și prin achitarea unei taxe pe produs, în condițiile alin. (2); 
b)  pentru produsele din plastic de unică folosință enumerate în partea E secțiunile II şi III din anexa 51, prin achitarea unei taxe pe produs, destinată finanțării costurilor prevăzute la alin. (3).
Cuantumul, modul de calcul, colectare și utilizare a taxei pe produs se stabilesc prin Legea privind plățile și taxele de mediu.
Pentru produsele enumerate în partea E secțiunea I din anexa nr. 51 care constituie ambalaje în sensul HG nr. 561/2020, taxa pe produs acoperă exclusiv costurile care nu sunt acoperite prin obligațiile de responsabilitate extinsă a producătorului pentru ambalaje.
[bookmark: _Hlk219468010](2)  Pentru produsele din plastic de unică folosință enumerate în partea E secțiunea I din anexa nr. 51 care constituie ambalaje în sensul Regulamentului privind ambalajele și deșeurile de ambalaj, aprobat prin Hotărârea Guvernului nr. 561/2020, taxa pe produs acoperă exclusiv costurile care nu sunt acoperite prin obligațiile de responsabilitate extinsă a producătorului pentru ambalaje, respectiv:
a) costurile asociate de măsurile de sensibilizare menționate la art. 601 privind impactul produselor respective asupra mediului;
b) costurile de colectare, transport și tratare a deșeurilor provenite din respectivele produse care sunt eliminate prin sistemele publice de colectare organizate de autoritățile administrației publice locale, în măsura în care acestea nu fac obiectul colectării separate finanțate prin sistemele de responsabilitate extinsă a producătorului pentru ambalaje;
[bookmark: _Hlk219460503]c) costurile de curățare a deșeurilor rezultate din respectivele produse aruncate în afara sistemului public de colectare, precum şi ale transportului şi tratării ulterioare a acestora.
(3) Producătorii de produse din plastic de unică folosinţă enumerate în partea E secţiunile II şi III din anexa 51, acoperă cel puţin următoarele costuri:
a) costurile asociate de măsurile de sensibilizare menţionate la art. 601 cu privire la produsele respective;
b) costurile de curăţare a deşeurilor rezultate din aceste produse, aruncate în afara sistemului public de colectare organizat de autoritățile administrației publice locale, precum şi ale transportului şi tratării ulterioare a respectivelor deşeuri;
c) costurile colectării şi raportării datelor către Agenția de Mediu, în conformitate cu art. 12.
(4) Producătorii de produse din plastic de unică folosinţă enumerate în partea E secţiunea III din anexa 51,  acoperă, prin taxa pe produs, costurile prevăzute la alin. (3), precum:
a) costurile de colectare a deşeurilor pentru acele produse care sunt aruncate în sistemele publice de colectare organizate de autoritatea publică locală, inclusiv infrastructura şi funcţionarea acesteia, precum şi
b) costurile de transport şi tratare ulterioare a deşeuri respectiv.
[bookmark: _Hlk219209099][bookmark: _Hlk219217005](5) În cazul produselor din plastic de unică folosință care se încadrează simultan în domeniul de aplicare al părții E și al părții F din anexa nr. 51, obligațiile financiare aferente responsabilității extinse a producătorului se consideră îndeplinite, pentru componenta de gestionare a deșeurilor de ambalaje, prin participarea la sistemul de depozit prevăzut la art. 54¹–54⁴.
Pentru aceste produse, taxa pe produs prevăzută la alin. (1) nu se aplică părții de ambalaj acoperite de sistemul de depozit, în scopul evitării dublei finanțări a acelorași obligații de gestionare a deșeurilor.
(6) În cazul produselor din plastic de unică folosință enumerate în partea E secțiunea I din anexa nr. 51 care constituie ambalaje în sensul Regulamentului privind ambalajele și deșeurile de ambalaj, aprobat prin Hotărârea Guvernului nr. 561/2020, obligațiile financiare aferente gestionării deșeurilor de ambalaje se consideră îndeplinite prin participarea la sistemele de responsabilitate extinsă a producătorului pentru ambalaje.
Taxa pe produs se aplică exclusiv pentru acoperirea costurilor suplimentare prevăzute la alin. (2), în scopul evitării dublei finanțări.
(7) Producătorii care plasează pe piață produsele din plastic de unică folosință enumerate în partea F din anexa 51 respectă prevederile:
a)  art. 54¹–54⁴ privind instituirea și funcționarea sistemului de depozit pentru ambalaje, în vederea atingerii obiectivelor de colectare separate și reciclare. 
b) art.604 alin. (3)  privind  conținutul de material reciclat în recipiente pentru băuturi.  
(8) Producătorii care plasează pe piață produsele din plastic de unică folosință enumerate în partea F din anexa 51 asigură dezvoltare și implementarea  sistemului de depozit pentru ambalaje de unică folosință, conform prevederilor art. 54¹–54⁴. 
(9) Produsele din plastic de unică folosință enumerate în partea F din  anexă  51 plasate pe piață se consideră  ca fiind egale cu cantitatea de deșeuri generate de produsele respective, inclusiv sub formă de deșeuri, în același an.
(10) Producătorii care plasează pe piață produsele din plastic de unică folosință enumerate în partea F din anexa 51 utilizează metoda de raportare, calculare şi verificare a datelor privind colectarea separată a deşeurilor de sticle de băuturi din plastic de unică folosinţă, conform formatului și metodologiilor aprobate prin Hotărâre de Guvern nr. 379/2025 cu privire la stabilirea Sistemului de depozit pentru ambalaje.
(11) Sumele colectate din taxa pe produs din plastic de unică folosință constitue venituri la Fondul de Mediu și sunt utilizate cu prioritate pentru:
a) acoperirea costurilor de colectare, transport și eliminare a deșeurilor din plastic de unică folosință;
b) compensarea autorităților publice locale pentru gestionarea deșeurilor abandonate sau dispersate;
c) finanțarea măsurilor de prevenire a poluării și de curățare a spațiilor publice de deșeuri din plastic de unică folosință.
(12) Producătorii de echipamente de pescuit care conțin plastic sunt obligați să acopere costurile aferente colectării separate, transportului și tratării deșeurilor provenite din aceste echipamente, în măsura în care astfel de deșeuri sunt generate pe teritoriul Republicii Moldova și sunt descărcate în instalații portuare, definite conform art. 57 alin.(1) lit. c) sau alte puncte autorizate de recepție.
În acest scop, prevederile privind responsabilitatea extinsă a producătorului se aplică prin achitarea unei taxe pe produs, destinată finanțării gestionării deșeurilor respective, în conformitate cu art. 12 alin. (19).
(13)  Reglementarea activități de pescuit comercial sau recreativ organizat, precum și al creării infrastructurii necesare pentru recepția deșeurilor provenite din echipamente de pescuit care conțin plastic se stabilesc prin Hotărâre de Guvern.
(14) Producătorii care plasează pe piață produsele din plastic de unică folosință enumerate în partea E din anexa 51 raportează datele privind plasarea pe piață până la 30 aprilie conform formatului aprobat prin Hotărâre de Guvern.
Articolul 606.  Măsuri de sensibilizare, coordonarea măsurilor de implementare
(1) Producătorii de produse din plastic de unică folosinţă enumerate în partea G din anexa 51 şi producătorii de echipamente de pescuit care conţin plastic adoptă măsuri de sensibilizare pentru a informa consumatorii şi utilizatorii cu privire la:
a) disponibilitatea alternativelor reutilizabile la produsele din partea G din anexa 51, a sistemelor de reutilizare şi a opţiunilor de gestionare a deşeurilor existente pentru respectivele produse din plastic de unică folosinţă şi pentru echipamentele de pescuit care conţin plastic, precum şi cele mai bune practici disponibile;
b) impactul asupra mediului al aruncării şi al altor mijloace necorespunzătoare de eliminare a deşeurilor provenite din respectivele produse din plastic de unică folosinţă şi a echipamentelor de pescuit care conţin plastic;
c) impactul asupra rețelei de canalizare al mijloacelor necorespunzătoare de eliminare a deşeurilor provenite din respectivele produse din plastic de unică folosință.
(2) În vederea stimulării comportamentului responsabil al elevilor/studenţilor în unităţile şi instituţiile de învăţământ, Ministerul Educației și Cercetării, prin servicii publice deconcentrate, desfăşoară activităţi de informare privind prevenirea generării deşeurilor, în general, şi prevenirea şi reducerea impactului produselor din plastic de unică folosinţă asupra mediului şi sănătăţii umane, în particular.
[bookmark: _Hlk219220781](3) Fără a aduce atingere art. 602 alin. (1), Ministerul Mediului, prin intermediul Agenției „Apele Moldovei”  şi Ministerul Infrastructurii și Dezvoltării Regionale se asigură că măsurile adoptate pentru punerea în aplicare a prevederilor art. 601 - 606 fac parte integrantă şi sunt în concordanţă cu:
a) Programului de gestionare a districtului bazinului hidrografic Dunărea – Prut și Marea Neagră, ciclul II (2023-2028), aprobat prin Hotărârea Guvernului nr. 444/2022;
b) Planului de gestionare a districtului bazinului hidrografic Nistru, ciclul II (2025-2030), Hotărârea Guvernului nr. 70/2025;
c) Programul Național pentru gestionarea deșeurilor pe anii 2023-2027 aprobat prin Hotărârea Guvernului nr. 972 din 2023 și altor programe elaborate conform prevederilor cap. V;
(4) Fără a aduce atingere art. 602 alin. (1), Ministerul Dezvoltării Economice și Digitalizării se asigură că măsurile adoptate pentru punerea în aplicare a prevederilor art. 601 - 606 fac parte integrantă şi sunt în concordanţă cu programele din domeniile: politicile industriale, competitivitate, protecţia consumatorilor, infrastructura calităţii şi supravegherea pieţei, mediului de afaceri, comerţului, antreprenorialului, pe care le gestionează.
(5) Măsurile adoptate pentru punerea în aplicare a art. art. 601 - 606 trebuie să fie conforme cu legislația în domeniul alimentelor pentru a asigura respectarea igienei alimentare şi siguranţei alimentare.
Articolul 607. Raportare, monitorizare și informare
(1) În scopul evaluării progresului de implementare a prevederilor art. 60¹ -606, Agenția de Mediu elaborează, pentru fiecare an calendaristic, un raport anual, în baza datelor furnizate de producători, organizațiile de responsabilitate extinsă a producătorilor, administratorul sistemului de depozit, operatorii economici relevanți și autoritățile publice competente, în conformitate cu formatul de raportare, aprobat prin Hotărâre de Guvern.
(2) Raportul anual prevăzut la alin. (1) cuprinde următoarele informații:
a) cantitățile de produse din plastic de unică folosință enumerate în partea A din anexa nr. 51 plasate pe piață, în vederea demonstrării reducerii consumului;
b) măsurile adoptate pentru reducerea consumului produselor prevăzute la art. 602 lit.a);
c) cantitățile de produse din plastic de unică folosință enumerate în partea F din anexa nr. 51 colectate separat;
d) conținutul de material reciclat din sticlele pentru băuturi;
e) progresele înregistrate în reducerea cantitativă măsurabilă a consumului produselor din partea A anexa nr. 51;
f) date privind echipamentele de pescuit care conțin plastic plasate  pe piață și deșeurile colectate;
g) date privind deșeurile generate după consumul produselor enumerate în partea E Secșțiunea III din anexa nr. 51, colectate prin sistemele publice de salubrizare.
(3) Datele și informațiile prevăzute la alin. (2) se raportează în format electronic, în termen de 18 luni de la sfârșitul anului de raportare, și se publică pe pagina oficială de internet a Agenției de Mediu.
(4) Rapoartele sunt însoțite de un raport de verificare a calității, completitudinii și coerenței datelor și se transmit Comisiei Europene, în formatul aprobat prin Hotărâre de Guvern.
(5) Prima perioadă de raportare este anul calendaristic 2027.
(6) În vederea stimulării comportamentului responsabil al elevilor și studenților, autoritatea centrală din domeniul educației desfășoară activități de informare privind prevenirea generării deșeurilor și reducerea impactului produselor din plastic de unică folosință asupra mediului și sănătății umane.”

55. Articolul 65 va avea următorul cuprins:
,,Articolul 65. Interdicții și răspunderea pentru încălcarea legislației privind deșeurile
(1) Se interzice abandonarea, aruncarea, deversarea, împrăștierea, incendierea neautorizată, depozitarea în locuri neautorizate, precum și orice altă formă de gestionare necontrolată a deșeurilor, inclusiv aruncarea deșeurilor municipale sau a altor deșeuri în spații publice, pe terenuri, în apele de suprafață ori subterane sau în alte locuri care nu sunt destinate ori autorizate în acest scop.
(2) Deșeurile se colectează, se transportă, se stochează, se valorifică și se elimină numai în condițiile prezentei legi, ale actelor normative aprobate în temeiul acesteia și, după caz, ale autorizației pentru gestionarea deșeurilor, autorizației integrate de mediu sau autorizației de mediu.
(3) Persoana fizică sau juridică responsabilă de faptele prevăzute la alin. (1) este obligată, fără a aduce atingere răspunderii contravenționale, civile sau penale, să înlăture deșeurile abandonate ori gestionate necontrolat, să asigure predarea acestora către operatori autorizați și să suporte costurile aferente curățării, transportării, valorificării sau eliminării deșeurilor, precum și costurile de remediere a prejudiciului cauzat mediului și sănătății populației, conform prevederilor art.29 
(4) Nerespectarea prevederilor prezentei legi și ale actelor normative aprobate în temeiul acesteia atrage, după caz, răspunderea contravențională, civilă sau penală, conform legii.
(5) Regimul sancțiunilor aplicabile pentru încălcarea legislației privind deșeurile se stabilește prin Codul contravențional, Codul penal și alte acte normative aplicabile, iar sancțiunile trebuie să fie eficiente, proporțional cu gravitatea faptei și cu prejudiciul cauzat sau riscul creat, precum și cu efect de descurajare.,,


56. La Anexa nr. 31  din Tabelul 1 Lista instalațiilor și/sau activităților de gestionare a deșeurilor, se exclude rubrica: 

	Colectarea
deșeurilor
	colectare
	Deșeuri
Deșeuri supuse responsabilitatea extinse a producătorului în conformitate cu art. 12
	-




57. Se completează cu Anexa nr. 41 cu următorul cuprins:
 ,,Anexa nr. 41
Exemple de instrumente economice și alte măsuri în scopul de a oferi stimulente pentru aplicarea ierarhiei deșeurilor, astfel cum se prevede la articolul 3 alineatul (7) 
1. Taxe și restricții privind eliminarea prin depozitare și incinerarea deșeurilor care stimulează prevenirea producerii de deșeuri și reciclarea, menținând, în același timp, eliminarea prin depozitare drept cea mai puțin preferabilă opțiune de gestionare a deșeurilor.
2. Scheme de plată în funcție de cantitatea de deșeuri generată care taxează producătorii de deșeuri pe baza cantității efective de deșeuri generate și oferă stimulente pentru separarea la sursă a deșeurilor reciclabile și reducerea deșeurilor mixte.
3. Stimulente fiscale pentru donațiile de produse, în special alimentare.
4. Scheme de răspundere extinsă a producătorilor pentru diferite tipuri de deșeuri și măsuri de creștere a eficacității, a eficienței din punctul de vedere al costurilor și a guvernanței acestora.
5. Scheme de restituire a garanției și alte măsuri pentru a încuraja colectarea eficientă a produselor și materialelor uzate.
6. Buna planificare a investițiilor în infrastructura de gestionare a deșeurilor, inclusiv prin intermediul fondurilor Uniunii.
7. Achiziții publice sustenabile pentru a încuraja o mai bună gestionare a deșeurilor și utilizarea produselor și materialelor reciclate.
8. Măsuri de eliminare treptată a subvențiilor care nu sunt coerente cu ierarhia deșeurilor.
9. Utilizarea de măsuri fiscale sau alte mijloace de promovare a adoptării produselor și materialelor care sunt pregătite pentru reutilizare sau reciclate.
10. Sprijinul pentru cercetare și inovare în domeniul tehnologiilor de reciclare avansate și al refabricării.
11. Utilizarea celor mai bune tehnici disponibile pentru tratarea deșeurilor.
12. Stimulente economice pentru autoritățile locale și regionale, în special pentru promovarea prevenirii deșeurilor și intensificarea schemelor de colectare separată, evitând, în același timp, sprijinirea eliminării prin depozitare și a incinerării deșeurilor.
13. Campanii de sensibilizare a opiniei publice, în special cu privire la colectarea separată, prevenirea generării de deșeuri și reducerea aruncării de gunoaie, și integrarea acestor aspecte în educație și formare.
14. Sisteme de coordonare, inclusiv prin mijloace digitale, între toate autoritățile publice competente implicate în gestionarea deșeurilor.
15. Promovarea dialogului permanent și a cooperării între toate părțile interesate în gestionarea deșeurilor și încurajarea acordurilor voluntare și a raportării întreprinderilor privind deșeurile.,,

58. Se completează cu Anexa nr. 51 cu următorul cuprins:
,,Anexa nr.5 1  
         Produse din plastic de unică folosință

PARTEA A
Produse din plastic de unică folosință reglementate de art. 602 privind reducerea consumului
	
	1.
	Pahare pentru băuturi, inclusiv capacele acestora.



	
	2.
	 Recipiente pentru alimente, cum ar fi cutiile cu sau fără capac, utilizate pentru a conține produse alimentare care:
	a)
	sunt destinate consumului imediat, fie pe loc, fie la pachet;



	b)
	sunt de regulă consumate din recipient; și



	c)
	sunt gata de consum fără a necesita o pregătire suplimentară precum gătirea, fierberea sau încălzirea, 


inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare.




PARTEA B
Produse din plastic de unică folosință reglementate de articolul 603 privind restricțiile referitoare la introducerea pe piață
	
	1.
	 Bețișoare pentru urechi, cu excepția cazului în care intră în domeniul de aplicare al Legii Nr. 102/2017 cu privire la dispozitivele medicale 



	
	2.
	Tacâmuri (furculițe, cuțite, linguri, bețișoare chinezești).



	
	3
	Farfurii.



	
	4.
	 Paie pentru băuturi, cu excepția cazului în care intră în domeniul de aplicare al Legii Nr. 102/2017 cu privire la dispozitivele medicale.



	
	5.
	Agitatoare pentru băuturi.



	
	6.
	Bețe care se atașează baloanelor sau care sprijină baloane, cu excepția baloanelor de uz industrial sau pentru alte utilizări și aplicații profesionale, care nu sunt distribuite consumatorilor, inclusiv mecanismele acestor bețe.



	
	7.
	Recipiente pentru alimente, fabricate din polistiren expandat, cum ar fi cutiile cu sau fără capac, utilizate pentru a conține produse alimentare care:
	a)
	sunt destinate consumului imediat, fie pe loc, fie la pachet;



	b)
	sunt de regulă consumate din recipient; și



	c)
	sunt gata de consum fără a necesita o pregătire suplimentară precum gătirea, fierberea sau încălzirea,


inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare.



	
	8.
	Recipiente pentru băuturi fabricate din polistiren expandat, inclusiv dopurile și capacele acestora.



	
	9.
	Pahare pentru băuturi fabricate din polistiren expandat, inclusiv capacele acestora.
10. Coroane și ornamente funerare din plastic




PARTEA C
Produse din plastic de unică folosință reglementate de articolul 604 privind cerințele legate de produs
Recipientele pentru băuturi cu o capacitate de până la trei litri, și anume recipientele utilizate pentru a conține lichide, cum ar fi recipientele pentru băuturi, inclusiv dopurile și capacele acestora și ambalajele de băuturi compozite inclusiv dopurile și capacele acestora, dar nu și:
	a)
	recipientele din sticlă sau metal cu dopuri și capace din plastic;



	b)
	recipientele pentru băuturi destinate și utilizate pentru alimentele destinate unor scopuri medicale speciale, astfel cum sunt definite la pct. 3 din Anexa 1 la Hotărârea Guvernului Nr. 179/2018 cu privire la aprobarea regulamentelor sanitare privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății 





PARTEA D
Produse din plastic de unică folosință reglementate de articolul 604 privind cerințele de marcare
	
	1.
	Absorbante, tampoane igienice și aplicatoare de tampoane.



	
	2.
	Șervețele umede, și anume șervețele preumezite de îngrijire personală și de uz casnic.



	
	3.
	Produse din tutun cu filtre și filtre comercializate pentru a fi utilizate în combinație cu produse din tutun.



	
	4.
	Pahare pentru băuturi.




PARTEA E
I.   Produse din plastic de unică folosință reglementate de articolul 605 alin (2) privind răspunderea extinsă a producătorilor
	
	1.
	Recipiente pentru alimente, cum ar fi cutiile cu sau fără capac, utilizate pentru a conține produse alimentare care:
	a)
	sunt destinate consumului imediat, fie pe loc, fie la pachet;



	b)
	sunt de regulă consumate din recipient; și



	c)
	sunt gata de consum fără a necesita o pregătire suplimentară precum gătirea, fierberea sau încălzirea,


inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare. 
Criteriile listate la lit. a), b) și c) se aplică cumulativ. 



	
	2.
	Pachete și folii din material flexibil care conțin produse alimentare destinate consumului direct din pachet sau folie fără preparare ulterioară.



	
	3.
	Recipientele pentru băuturi cu o capacitate de până la trei litri, și anume sticle PET utilizate pentru a conține lichide, cum ar fi recipientele pentru băuturi, inclusiv dopurile și capacele acestora și ambalajele compozite pentru băuturi, inclusiv dopurile și capacele acestora, dar nu și recipientele din sticlă sau metal cu dopuri și capace din plastic.



	
	4.
	Pahare pentru băuturi, inclusiv capacele acestora.



	
	5.
	Pungi de transport din plastic subțire, astfel cum sunt definite la  art. 54, alin (2) lit. g) din Legea nr. 209/2016 privind deșeurile.  



II.   Produse din plastic de unică folosință reglementate de articolul 605 alin (3) privind răspunderea extinsă a producătorilor
	
	1.
	Șervețele umede, și anume șervețele preumezite de îngrijire personală și de uz casnic.



	
	2.
	Baloane, cu excepția baloanelor de uz industrial sau pentru alte utilizări și aplicații profesionale, care nu sunt distribuite consumatorilor.

	
	
	


III.   Alte produse din plastic de unică folosință reglementate de articolul 605 alin (3) privind răspunderea extinsă a producătorilor
Produse din tutun cu filtre și filtre comercializate pentru a fi utilizate în combinație cu produse din tutun.

PARTEA F
Produse din plastic de unică folosință reglementate de articolul 606 privind colectarea separată și de articolul 606 alin (3) privind cerințele legate de produs
Sticlele PET pentru băuturi cu o capacitate de până la trei litri, inclusiv dopurile și capacele acestora, dar nu și:
	a)
	sticlele din sticlă sau metal pentru băuturi cu dopuri și capace din plastic;



	b)
	sticlele pentru băuturi destinate și utilizate pentru alimentele destinate unor scopuri medicale speciale, astfel cum sunt definite la pct.3, Anexa nr.1  din Hotărârea Guvernului Nr. 179/2018 cu privire la aprobarea regulamentelor sanitare privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății



PARTEA G
Produse din plastic de unică folosință reglementate de articolul 606 privind măsurile de sensibilizare
	
	1.
	Recipiente pentru alimente, cum ar fi cutiile cu sau fără capac, utilizate pentru a conține produse alimentare care:
	a)
	sunt destinate consumului imediat, fie pe loc, fie la pachet;



	b)
	sunt de regulă consumate din recipient; și



	c)
	sunt gata de consum fără a necesita o pregătire suplimentară precum gătirea, fierberea sau încălzirea,


inclusiv recipiente pentru alimente utilizate pentru meniuri de tip fast food sau alte meniuri gata pentru consum imediat, cu excepția recipientelor pentru băuturi, a farfuriilor, a pachetelor și foliilor din material flexibil care conțin produsele alimentare.



	
	2.
	Pachete și folii din material flexibil care conțin produse alimentare destinate consumului direct din pachet sau folie fără preparare ulterioară.



	
	3.
	Recipientele pentru băuturi cu o capacitate de până la trei litri, și anume recipientele utilizate pentru a conține lichide, cum ar fi recipientele pentru băuturi, inclusiv dopurile și capacele acestora și ambalajele de băuturi compozite inclusiv dopurile și capacele acestora, dar nu și recipientele din sticlă sau metal cu dopuri și capace din plastic.



	
	4.
	Pahare pentru băuturi, inclusiv dopurile și capacele acestora.



	
	5.
	Produse din tutun cu filtre și filtre comercializate pentru a fi utilizate în combinație cu produse din tutun.



	
	6.
	Șervețele umede, și anume șervețele preumezite de îngrijire personală și de uz casnic.



	
	7.
	Baloane, cu excepția baloanelor de uz industrial sau pentru alte utilizări și aplicații profesionale, care nu sunt distribuite consumatorilor.



	
	8.
	Pungi de transport din plastic subțire, astfel cum sunt definite la art. 54, alin (2) lit. g) din Legea nr. 209/2016 privind deșeurile.  .



	
	9.
	Absorbante, tampoane igienice și aplicatoare de tampoane.,,



59. Anexa nr. 6 se abrogă.
















